
Forsiden:  Udsnit  af  Ved  det  stille  vand,  af 
Simon  Dewey,  gengivet  med  tilladelse  fra 
Altus  Fine  Art,  American  Fork  i  Utah. 
Bagsiden:  Se  Guds  Lam,  af  Walter  Rane. 

Min  søn,  min  Frelser,  af  Simon  Dewey, 
gengivet  med  tilladelse  fra  Altus  Fine  Art, 
American  Fork  i  Utah. 

JEG  NØD  MISSIONÆRARTIKLERNE 

Jeg  modtog  min  missionærkaldelse  til 
Venturamissionen  i  Californien  den  26. 
september  2001.  Da  oktobernummeret  af 
Liahona  (spansk)  dumpede  ind  i  mit  hjem  i 
Puerto  Rico,  handlede  det  meste  om  at 
udføre  en  mission.  Det  er  et  af  mine 
yndlingsnumre,  for  det  gav  mig  mange 
gode  ideer  til,  hvordan  man  bliver  en  god 
missionær. 

Ældste  José  A.  Roman  Serrano, 
Venturamissionen  i  Californien 

DEL  LIAHONA  MED  DINE  VENNER 

Jeg  nyder  at  læse  Liahona  (engelsk) 
hver  måned.  Jeg  tager  det  med  mig  overalt. 
Mine  venner  låner  det  for  at  se,  hvad  der 
står  i  det,  og  de  sætter  stor  pris  på  det.  Det 
er  noget,  som  gør  mig  glad  -  at  dele 
Liahona  med  mine  venner  og  slægtninge, 
som  endnu  ikke  er  medlemmer  af  Kirken. 
Jeg  vil  opfordre  medlemmer  til  at  lade 
andre  låne  de  numre  af  Liahona,  som  de 
allerede  selv  har  læst. 

Flora  T.  Gadaingan, 
Calasiao  2.  Ward, 
Dagupan  Stav  i  Filippinerne 


OPMUNTRET  AF  DE  SIDSTE  DAGES 
HELLIGES  EKSEMPEL 

Som  ældsternes  kvorumspræsident  i 
mit  ward  nyder  jeg  at  læse  Liahona 
(spansk) ,  fordi  budskaberne  fra  vores  pro- 
fet er  en  hjælp  til  at  undervise  mit  kvorum. 
Den  levende  profets  ord  hjælper  mig  også 
til  at  forbedre  mig,  og  når  jeg  læser  om  det 
eksempel,  som  andre  sidste  dages  hellige 
over  hele  verden  sætter,  opmuntres  jeg  til 
at  holde  ud. 

Jahuner  Francisco  Orozco  Campos, 
Altagracia  Ward, 
Managua  Stav  i  Nicaragua 

Redaktørens  bemærkning:  Vi  opfordrer 
jer  til  at  fortælle  os  om  jeres  kommentarer  og 
forslag  med  hensyn  til  Liahona.  Send  breve, 
artikler  og  forslag  til  Liahona .,  Floor  24,  50 
East  North  Temple  Street,  Salt  Lake  City,  L/T 
84150-3223,  USA,  eller  send  det  via  e-mail 
til  cur-liahona-imag@ldschurch.org. 

Skønt  vi  med  glæde  tager  imod  jeres  feed- 
back og  forslag,  modtager  vi  dog  mange  breve 
og  e-mails,  som  intet  har  at  gøre  med  vores 
ansvar  for  Liahona.  For  eksempel  bliver  vi 
ofte  bedt  om  at  hjælpe  med  at  finde  frem  til 
medlemmer,  som  bor  i  andre  lande,  eller  at 
skaffe  særlige  undervisningsmaterialer.  Selv 
om  vi  gerne  ville  være  behjælpelige  med  den 
slag,  så  hindrer  det  os  i  at  udføre  det,  som  først 
og  fremmest  er  vores  ansvar.  Vi  anmoder  der- 
for om,  at  I  begrænser  jeres  kommunikation  til 
emner,  der  har  med  Liahona  at  gøre.  Jeres 
lokale  ledere  er  bedre  i  stand  til  at  vejlede 
jer  med  hensyn  til  ressourcer  og  andre 
anliggender. 

BUDSKAB  FRA  DET  FØRSTE  PRÆSIDENTSKAB 

ET  VIDNESBYRD  OM 

Guds  Søn 


mim^msf' 


Præsident  Gordon  B.  Hinckley 

For  lidt  over  2000  år 
siden  blev  menneskehe- 
dens Forløser  født  i  Bet- 
lehem i  Judæa  (se  L&JP 
20:1).  Mens  han  endnu  var  spæd,  blev 
han  bragt  ind  til  templet  i  Jerusalem. 
Der  hørte  Maria  og  Josef  de  vidunderlige  profetier,  som 
Simeon  og  Anna  udtalte  over  det  lille  spædbarn,  som  en 
dag  skulle  blive  verdens  Frelser. 

Han  tilbragte  sin  barndom  i  Nazaret  i  Galilæa,  og  da 
han  blev  12  år  gammel,  blev  han  atter  taget  med  til  tem- 
plet i  Jerusalem.  Maria  og  Josef  fandt  ham  i  samtale  med 
lærde  mænd,  som  lyttede  til  ham  og  stillede  ham  spørgs- 
mål (se  Joseph  Smiths  Oversættelse,  Luk  2:46). 

DEN  STORE  JAHVE 

Senere,  da  Mesteren  stod  på  templets  tinde,  fristede 
Satan  ham,  inden  han  begyndte  sin  mission.  Endnu 
senere  jog  Herren  vekselererne  ud  af  templet,  idet  han 
sagde:  »>Mit  hus  skal  kaldes  et  bede  hus.<  Men  I  gør  det 
til  en  røverkule«  (Matt  21:13). 

Jesus  var  i  sandhed  Det  Gamle  Testamentes  Jahve, 
som  forlod  sin  Faders  tronsale  i  himlen  og  indvilligede 

»For  et  barn  er  født  os,  en  søn  er  givet  os,  og 
herredømmet  skal  ligge  på  hans  skuldre.  Man  skal 
kalde  ham  Underfuld  Rådgiver,  Vældig  Gud,  Evigheds 
Fader,  Freds  Fyrste.« 


i  at  fødes  som  et  spædbarn  på  denne  jord 
under  de  mest  ydmyge  kår.  Hans  fødsel 
var  blevet  forudsagt  mange  århundreder 
tidligere  af  Esajas,  som  profetisk  udtalte: 
»For  et  barn  er  født  os,  en  søn  er  givet  os,  og  herredøm- 
met skal  ligge  på  hans  skuldre.  Man  skal  kalde  ham 
Underfuld  Rådgiver,  Vældig  Gud,  Evigheds  Fader,  Freds 
Fyrste«  (Es  9:5). 

Denne  Jesus  Kristus,  som  vi  højtideligt  aflægger  vid- 

o 

nesbyrd  om,  er,  som  Johannes  Abenbareren  sagde,  »vid- 
net, den  troværdige,  den  førstefødte  af  de  døde  og  her- 
skeren over  jordens  konger.  Ham,  som  elsker  os  og  har 
løst  os  fra  vore  synder  med  sit  blod,  og  som  har  gjort  os  til 
et  kongeligt  folk,  til  præster  for  Gud,  sin  fader,  ham  være 
ære  og  magt  i  evighedernes  evigheder.  Amen«  (Ab  1:5-6). 

VERDENS  FRELSER 

Han  var  og  er  Den  Almægtiges  Søn.  Han  var  det  ene- 
ste fuldkomne  menneske,  som  nogensinde  har  vandret 
på  denne  klode.  Han  helbredte  de  syge,  fik  de  lamme  til 
at  gå,  gjorde  de  blinde  seende  og  de  døve  hørende.  Han 
opvækkede  de  døde.  Og  dog  tillod  han,  at  hans  eget 
liv  blev  taget  som  et  sonoffer,  et  offer,  som  vi  slet  ikke 
begriber  omfanget  af. 

Lukas  skriver,  at  hans  smerte  var  så  stor,  at  »hans  sved 
blev  som  bloddråber,  der  faldt  på  jorden«  (Luk  22:44), 
en  fysisk  manifestation,  som  bekræftes  af  både  Mormons 
Bog  og  Lære  og  Pagter.  Hans  lidelser  i  Getsemane  have 

Efter  smerten  i  Getsemane  have  fulgte  pågribelsen,  retssagen,  dommen  og  siden  den  usigeligt  smertefulde  dod 
på  korset,  fulgt  af  hans  begravelse  i  Josefs  grav  og  hans  opstandelses  triumf. 


og  på  korset  på  Golgata,  som  ligger  nogle  få  hundrede 
meter  fra  Getsemane,  rummede  både  fysiske  og  åndelige 
»fristelser  ...  smerter,  hunger,  tørst  og  møje,  ja,  mere  end 
mennesker  kan  udholde,  uden  at  det  forvolder  døden,« 
sagde  kong  Benjamin  (Mosiah  3:7). 

Efter  smerten  i  Getsemane  have  fulgte  pågribelsen, 
retssagen,  dommen  og  siden  den  usigeligt  smertefulde 
død  på  korset,  fulgt  af  hans  begravelse  i  Josefs  grav  og 
hans  opstandelses  triumf.  Han,  det  ydmyge  barn  fra 
Betlehem,  som  for  to  årtusinder  siden  vandrede  på 
Palæstinas  støvede  stier,  blev  Herren,  den  Almægtige, 
Kongernes  Konge,  han,  som  skænker  frelse  til  alle. 
Ingen  kan  fuldt  ud  fatte  storheden  af  hans  liv,  hans  døds 
ophøjethed  eller  omfanget  af  hans  gave  til  menneske- 
heden. Vi  samstemmer  med  den  romerske  officer,  som 
ved  hans  død  sagde:  »Sandelig,  den  mand  var  Guds 
søn«  (Mark  15:39). 

VOR  LEVENDE  HERRE 

Så  vidt  den  gamle  verdens  vidnesbyrd,  som  findes 
i  Bibelen.  Der  findes  endnu  en  røst,  nemlig  Den  Nye 
Verdens  testamente,  hvori  Faderen  præsenterer  sin 
opstandne  Søn  og  siger:  »Se,  min  Søn,  den  elskede,  i 
hvem  jeg  har  velbehag,  i  hvem  jeg  har  helliggjort  mit 
navn,  hør  ham«  (3  Nephi  11:7). 

Og  til  alt  dette  kan  føjes  nutidige  profeters  udtalelser: 
»Og  nu,  efter  de  mange  vidnesbyrd,  som  er  blevet  givet 
om  ham,  er  dette  det  sidste  vidnesbyrd,  som  vi  giver  om 
ham:  at  han  lever!«  (L&P  76:22). 

Ingen  anden  begivenhed  i  menneskehedens  historie  er 
mere  overbevisende  blevet  bevidnet  end  opstandelsen. 


Hans  disciple  på  to  kontinenter  har  aflagt  vidnesbyrd 
om  det.  Utallige  millioner  af  mænd  og  kvinder  har 
gennem  tiden  lidt,  ja,  selv  til  døden,  for  deres  vidnes- 
byrd om,  at  han  lever,  verdens  Frelser  og  Forløser, 
hvis  forsoning  er  en  barmhjertighedsgerning,  der 
gavner  hele  verden.  Hvor  omfattende  og  hvor  stor  er 
ikke  den  skare  af  modige  og  ydmyge  mennesker,  som 
har  værnet  om  Jesu  navn  og  vidnesbyrdet  om  hans 
Forløsning! 

Nu,  i  disse  sidste  dage,  er  han  vendt  tilbage  for  at 
velsigne  os  og  varme  vores  hjerte,  styrke  vores  tro  og 
skænke  os  en  sikker  kundskab  om,  at  han  lever.  Vi,  af 
alle  mennesker,  kan  synge: 

Fryd  dig,  o  jord,  bered  dig  nu,  tag  mod  din  Konge  stor. 

Lad  hvert  et  hjerte  frydes 

I  himmel  og  på  denne  jord, 

Med  engle  stemme  i. 

(»Fryd  dig,  o  jord«,  Salmer  og  sange,  nr.  124). 

Vi  ærer  ham,  vi  tilbeder  ham,  vi  elsker  ham  som  vores 
Forløser,  Det  Gamle  Testamentes  Jahve  og  Det  Nye 
Testamentes  Messias.  Hovedtemaet  i  Mormons  Bog  og 
Lære  og  Pagter  er  vidnesbyrdet  om  vor  levende  Herre, 
som  vi  knæler  for  i  ydmyghed  og  tro. 

GUDS  SØN 

Derfor  synger  vi  hans  pris  og  udtrykker  vores  tro  og 
taknemlighed  og  kærlighed  til  ham  i  denne  juletid.  Det  er 
hans  påvirkning,  som  vækker  større  venlighed,  respekt, 
kærlighed  og  omsorg  i  os.  Det  er  takket  være  ham  og  hans 

lærdomme,  at  vi  hjælper  dem,  som  har  problemer,  træng- 
sler og  lider  nød,  uanset  hvor  de  måtte  være. 

Det  er  passende,  at  vi  op  til  denne  højtid,  hvor  vi 
fejrer  Herren  Jesu  Kristi  fødsel,  tænker  på  ham  med 
ærbødighed  og  kærlighed.  Det,  som  han  har  gjort  for  os, 
kunne  vi  ikke  selv  have  udrettet.  Han  har  tilført  vores 
jordiske  liv  indhold.  Han  har  skænket  os  det  evige  liv 
som  gave.  Han  var  og  er  Guds  Søn,  som  »blev  kød  og 
tog  bolig  iblandt  os,  og  vi  så  hans  herlighed,  en  her- 
lighed, som  den  Enbårne  har  den  fra  Faderen,  fuld 
af  nåde  og  sandhed«  (Joh  1:14). 

Gud  være  lovet  for  den  gave,  som  er  hans  Søn, 
verdens  Forløser,  menneskehedens  Frelser,  Livets 
og  Fredens  Fyrste,  Den  Hellige.  □ 

FORSLAG  TIL  SAMTALEEMNER 
FOR  HJEMMELÆRERNE 

Når  du  under  bøn  har  forberedt  dette  budskab, 
bør  du  formidle  budskabet  på  en  måde,  som 
engagerer  dem,  du  underviser.  Her  er  nogle  få 
eksempler: 

1.  Vis  nogle  billeder  af  begivenheder  i  Frelse- 
rens liv.  Bed  nogle  medlemmer  af  familien 
om  at  fortælle  om  disse  begivenheder  og 
om  deres  følelser  for  Jesus  Kristus.  Læs 
de   sidste    tre    afsnit    af  præsident 
Hinckleys    budskab    og    bær    dit 
vidnesbyrd  om  Guds  Søn. 

2.  Syng  nogle  julesalmer  sammen 
med  familien.  Læs  uddrag  af  præsident 
Hinckleys  budskab,  som  viser  hans  per- 
sonlige følelser  for  Frelseren. 

3.  Skriv   følgende    af  Jesu   Kristi 
navne  eller  titler  på  hver  sit  stykke 
papir:  Jahve,  Livets  og  Fredens  Fyr- 
ste, Elskede  Søn,  Frelser,  Frelsens 
Ophav,    Den   Hellige   og   verdens 
Forløser.  Vis  familien  navnene  et 
for  et,  og  tal  om,  hvad  hvert  navn 
fortæller  os  om  Jesus  Kristus. 

Ingen  anden  begivenhed  i  menneskehedens  historie 
er  mere  overbevisende  blevet  bevidnet  end 
opstandelsen. 


»EN  SKY  AF 


' 

Vi  er  omgivet  af 

^^Mng    -..r:—™,  .,   !                      '■' 

vidnesbyrd  om  Frelseren 



fra  skrifterne  og  fra 

hundreder  af  særlige 

vidner. 

Maria  og 

Elisabeth 

Stephen  K.  Iba 

Julen  er  en  tid  til  eftertanke  og 
taknemlighed.  Der  er  så  meget, 
som  vi  ofte  tager  for  givet. 
Hvornår  har  du  for  eksempel  sidst 
kigget  op  på  den  smukke  blå  himmel 
og  glædet  dig  over  et  mirakel  som  de 
kridhvide  skyer?  Der  findes  forskel- 
lige størrelser  og  typer,  som  f.eks. 
currus-,  stratus-  og  cumulusskyer. 

I  skriften  anvendes  skyer  ofte  til 
at   formidle   åndelige   tilsynekomster. 
Herren   viste    sig   i   en    sky   for    at 
ede     israelitterne     gennem 
ørkenen    til    det    forjættede 
land.   Den   opstandne  Jesus 
blev  modtaget  af  en  sky,  da 
han  steg  til  himmels.  Når  ver- 
dens  ende    kommer,    stiger 
Frelseren  ned  i  en  sky  i  magt    *» 
og  herlighed  (se  2  Mos  13:21;  ApG 
§1:9;  Matt  24:30). 

Apostlen     Paulus     skrev     til 

hebræerne:  »Så  lad  da  også  os, 

som  har  så  stor  en  sky  af  vidner 


/  fyrclem 


omkring  os,  frigøre  os  for  enhver 
byrde  og  for  synden,  som  så  let 
omklamrer  os  ...  idet  vi  ser  hen  til 
Jesus,  troens  banebryder  og  fulden- 
der« (Hebr  12:1-2). 

Apostlen  Paulus'  metaforiske  »sky 
af  vidner«  fra  tidens  midte  er  nu  ble- 
vet til  mange  skyer  af  vidner.  Vi  er 
omgivet  af  vidnesbyrd  om  Frelseren 
fra  skrifterne  og  fra  hundreder  af 
særlige  vidner,  siden  genoprettelsen 
begyndte. 


EN  SKY  AF  VIDNER  FØR  HANS 
JORDISKE  FØDSEL 

Ved  juletid  går  vore  tanker  især  til 
Frelserens  fødsel.  Vi  læser  og  overve- 
jer ofte  de  vidnesbyrd,  som  er  ned- 
skrevet af  dem,  der  var  vidner  til  hans 
komme  i  kødet.  Vi  finder  disse  i  skrif- 
terne: Maria  (se  Luk  1:26-56; 
2:7,  19)  og  Josef  (se  Matt 
1:18-25;  2:13-23),  Elisabeth 
(se  Luk  1:41-45)  og  Zakarias 
(se  Luk  1:67-79),  hyrderne 
(se  Luk  2:8-20),  Simeon  (se 
Luk  2:21-35),  Anna  (se  Luk 
2:36-38),  de  vise  mænd  (se  Matt  2:1- 
12)  og  folket  i  oldtidens  Amerika  (se 
3  Nephi  1:15-21). 

Vi  kan  også  læse  og  overveje  skrif- 
tens vidnesbyrd  fra  dem,  der  kendte 

VIDNER* 


til  hans  komme,  længe  før  han  fak- 
tisk kom: 

»Og  Herren  talte  til  Adam 
og  sagde:  ...  hans  Enbårnes 
navn  er  Menneskesønnen,  ja, 
Jesus  Kristus,  en  retfærdig 
Dommer,  som  skal  komme  i 
tidens  midte.  Derfor  giver  jeg 
dig  den  befaling,  at  du  frit 
skal  lære  dine  børn  disse 
ting«  (Moses  6:55,  57-58). 

»Og  det  skete,  at  Enok  talte  med 
Herren  ...  [og]  så  dagen  for  Menne- 
skesønnens komme  i  kødet,  og  hans 
sjæl  glædede  sig«  (Moses  7:20,  47). 

I  Kanaan  skrev  Abraham:  »Såle- 
des talte  jeg,  Abraham,  med  Herren, 
ansigt  til  ansigt ...  Og  Herren  sagde  til 
mig: ...  jeg  er  Herren,  din  Gud«  (Abra- 
ham 3:11,  19).  »Og  Abraham  så  hans 
komme  og  blev  fyldt  med  glæde  og  fry- 
dede sig«  (Helaman  8:17). 

»Moses  ...  stod  i  Guds  nærhed  og 
talte  med  ham  ansigt  til  ansigt« 
(Moses  1:31).  »Ja,  vidnede  [Moses] 
ikke,  at  Guds  Søn  skulle  komme?« 
(Helaman  8:14). 

Frelseren  sagde  til  Jareds  bror: 
»Da  du  ved  dette,  er  du  forløst  fra 
faldet;  ...  og  derfor  viser  jeg  mig  for 
dig  ...  og  som  jeg  ser  ud  for  dig  i 
ånden,  således  skal  jeg  vise  mig  for 


et  dyrebart   og  udvalgt 
redskab«  (Alma  7:10). 


Jareds  bror 


mit  folk  i  kødet«  (Ether  3:13,  16). 
Esajas:  »For  et  barn  er  født  os,  en 
søn  er  givet  os«  (Es  9:5).  »... 

nu  har  mine  øjne  set  kongen,  EN  SKY  AF  VIDNER  SIDEN  HANS 

Hærskarers  Herre«  (Es  6:5).  OPSTANDELSE 

I  et  syn  så  fader  Lehi  »én  Betragt  de  følgende,  som 

[Jesus  Kristus]  stige  ned  midt  udgør  den  sky  af  vidner  fra 

ud  af  himlen«  (1  Nephi  1:9).  skriften  og  Kirkens  historie, 

Nephi:   »Og  jeg  så  jom-  som  vidner  om,   at  Herren 

fruen  igen   med   et  barn   i  lever  i  dag: 

armene.  Og  engelen  sagde  til  mig:  I    en    have    i   Jerusalem 

Se,   det  Guds  Lam,   ja,   den  evige  sagde    »Jesus    ...    til   hende: 

Faders  Søn!«    (1  Nephi   11:20-21).  >Maria! <  Hun  vendte  sig  om  og  sagde 

Nephi  sagde   endvidere:    »Og   min  til  ham  på   hebraisk:    >Rabbuni!<« 

broder  Jakob  har  også  set  ham,  lige-  (Joh  20:16). 

som  jeg  har  set  ham«  (2  Nephi  11:3).  Da  elleve  af  apostlene  var  samlet, 

Jakob:  »...  I  ved,  at  han  i  legemet  »kom  Jesus,  mens  dørene  var  luk- 
skal vise  sig  for  dem  i  Jerusalem  ...;  kede,  og  stod  midt  iblandt  dem  ... 
thi  det  sømmer  sig  for  den  store  Ska-  Thomas  svarede:  >Min  Herre  og  min 
ber,  at  han  selv  lider  for  at  blive  men-  Gud<«  (Joh  20:26,  28) . 
nesket  underdanigt  i  kødet  ...  Og  Og  fra  Johannes  Åbenbareren, 
han  kommer  til  verden  for  at  frelse  som  sad  i  landflygtighed  på  en  ø:  »Da 
alle  mennesker«  (2  Nephi  jeg  så  ham,  faldt  jeg  ned  for 
9:5,  21).  hans  fødder  ...  han  lagde  sin 

Abinadi:  »Gud  selv  [skal]  <g     højre  hånd  på  mig  og  sagde: 

komme  ned  blandt  menne-  *  ^          > Frygt  ikke  ...  Jeg  var  død,  og 

skenes  børn  og  påtage  sig  et  vW' J     se>  Je§  lever  i  evighedernes 

menneskes  skikkelse«  (Mosiah            Maria  evigheden«  (Ab  1:17-18). 

13:34).  '""" '        Og  fra  apostlen  Paulus: 

Alma    profeterede:    »Han    skal  »Men  sidst  af  alle  blev  han  også  set 

fødes  af  Maria  i  Jerusalems  land,  som  af...  mig«  (1  Kor  15:8). 

er  vore  fædres  land,  og  hun  er  jomfru,  Seniorapostlen    Peter    vidnede 

DECEMBER       2002 

7 


-  -•$: 


med  overbevisning:  »For  det 

ikke   udspekulerede   fabler,    vi 

på  ...  men  vi  havde  med 

ne  set  Jesu  majestæt«  (2  Pet 


Nephiterne 


De  2500  mennesker  i  byen  Over- 
flødigheden i  oldtidens  Amerika  gik 
frem  »den  ene  efter  den  anden,  ind- 
til de  alle  var  gået  frem,  og  de  så  med 
deres  egne  øjne  og  følte  med  deres 
egne  hænder,  og  nu  vidste  de  med 
sikkerhed  og  bar  vidnesbyrd  derom« 
(3Nephill:15). 

Mormon  aflagde  dette  vid- 
nesbyrd:   »Herren    [besøgte] 
mig,  da  jeg  var  femten  år  gam- 
mel, og  jeg  smagte  og  erfarede 
Jesu  godhed«  (Mormon  1:15). 
Moroni  vidnede:  »...  jeg 
har  set  Jesus,  og  ...  han  har 
talt  med  mig  ansigt  til  ansigt«  (Ether 
12:39). 

Og  fra  den  fjortenårige  Joseph 
Smith:  »Da  lyset  hvilede  på  mig,  så  jeg 
to  personer  ...  Den  ene  af  dem 
talte  til  mig  ...  idet  han  pegede 
på  den  anden:  Denne  er  min 
elskede  Søn.  Hør  haml«  (JS-H 
1:17;  fremhævet  i  originalen). 
I  Hiram  i  Ohio  blev  profe- 
ten Joseph  Smith  og  Sidney 
Rigdon  (1793-1876)  opslugt  i  et 
himmelsk  syn  og  udtalte:  »Thi  vi  så 
ham  ved  Guds  højre  hånd,  og  vi 


Joseph 
Oliver 


Joseph  Smith 


hørte  røsten,  som  vidnede,  at  han  er 
Faderens  Enbårne«  (E&P  76:23). 

Efter  indvielsen  af  templet  i  Kirt- 
land  i  Ohio  sagde  Joseph 
Smith  og  Oliver  Cowdery 
(1806-1850):  »Vi  så  Herren  stå 
på  talerstolens  brystværn  ... 
[han]  sagde:  Jeg  er  den  første 
og  den  sidste.  Jeg  er  den,  som 
lever.  Jeg  er  den,  som  blev  slået 
ihjel,  og  jeg  er  jeres  Talsmand 
hos  Faderen«  (L&P  110:2-4). 

Præsident  Lorenzo  Snow  (1814- 
1901)  sagde  til  sit  barnebarn:  »Han 
stod  lige  her,  cirka  en  meter  over  gul- 
vet. Det  så  ud,  som  om  han  stod  på 
en  plade  af  massivt  guld«  (citeret  af 
LeRoi  C.  Snow  i  »An  Experience  of 
My  Father's«,  Improvement  Era,  sep- 
tember 1933,  s.  677). 

»...  jeg  så  de  dødes  skarer,«  forkla- 
rede præsident  Joseph  E  Smith 
(1838-1918).  »Mens  denne  store 
skare  ventede  og  samtalede  ...  viste 
Guds  Søn  sig.  Han  forkyndte 
frihed  for  de  fangne,  der 
havde  været  trofaste«  (L&P 
138:11,  18). 

Ved  en  generalkonference 
aflagde  præsident  Spencer  W. 
Kimball  (1895-1985)  vidnes- 
byrd ved  at  citere  præsident  John 
Taylor    (1808-1887):   >»Jeg  ved,   at 
Jesus  Kristus  lever,  <  sagde  John  Taylor, 

min  forgænger,  >for  jeg  har  set  ham.< 
Jeg  aflægger  dette  vidnesbyrd  for  jer 
brødre  i  Jesu  Kristi  navn«    (»Styrk 
familien  -  Samfundets  grund- 
læggende enhed«,  Den  danske 
Stjerne,  oktober  1978,  s.  81). 

ET  VIDNESBYRD  FRA 
SENIORAPOSTLEN  I  DAG 

Cwden!  j  >>Men  af  alt  det>  SOm  Je§  er 

taknemlig  for   ...   er  der  én 

ting,  som  skiller  sig  markant  ud,« 
sagde  præsident  Gordon  B.  Hin* 
ckley.  »Det  er  et  levende  vidnesbyrd 
om  Jesus  Kristus,  den  Almægtige 
Guds  Søn,  Freds  Fyrsten,  Den  Hel- 
lige ... 

Jeg  er  blevet  hans  apostel,  udpe- 
get til  at  gøre  hans  vilje  og  forkynde 
hans  ord.  Jeg  er  blevet  hans  vidne  for 
verden.  Jeg  gentager  det  vidnesbyrd 
om  tro  ... 

Jesus  er  min  ven  . . . 

Han  er  mit  forbillede  ... 

Han  er  min  lærer  ... 

Han  er  min  helbreder  ... 

Han  er  min  leder  ... 

Han  er  min  Frelser  og  Forløser.  Ved 
at  give  sit  eget  liv,  i  smerte  og  ufatte- 
lig lidelse,  har  han  rakt  ud  for  at  løfte 
mig,  og  enhver  af  os,  og  alle  Guds 
sønner  og  døtre,  fra  det  evige  mørkes 
dyb,  som  fulgte  efter  døden.  Han  har 
tilbudt  noget  bedre,  en  sfære  aflys  og 

indsigt,  vækst  og  skønhed,  hvor  vi 
kan  gå  fremad  på  den  vej,  der  fører 
til  evigt  liv.  Min  taknemlighed  ken- 
der ingen  grænser  ... 

Til  dette  føjer  jeg  mit  eget  vidnes- 
byrd om,  at  han  er  >vejen  og  sandhe- 
den og  livet<  og  at  >ingen  kommer  til 
Faderen<    uden  ved   ham    (se  Joh 
14:6).    Taknemlig    og   med 
uformindsket         kærlighed 
bærer  jeg  vidnesbyrd  om  alt 
dette«    (»Mit   vidnesbyrd«, 
Liahona,  juli  2000,  s.  83,  85; 
fremhævet  i  originalen) . 


'.Præsident  Gordon  B 
Hinckley 


ET  VIDNESBYRD  OM  KRISTUS 

Herren  har  forklaret,   at  vi  alle 
kan  modtage  et  vidnesbyrd  om  ham, 


og  at  et  sådant  vidnesbyrd  er  en  af 
Andens  gaver: 

»Nogle  er  det  gennem  Hellig- 
ånden givet  at  vide,  at  Jesus  Kristus 
er  Guds  Søn,  og  at  han  blev  kors- 
fæstet for  verdens  synders  skyld. 

Andre  er  det  givet  at  tro  på  deres 
ord«  (L&P  46:13-14). 

Hvis  vi  tror  på  denne  sky  af  vid- 
ner, bereder  vi  os  selv  på  at  blive 
belært  af  Helligånden.  Ånden  vidner 


om  Kristi  guddommelighed,  når  vi 
læser  og  tænker  over  de  nutidige 
profeters  ord  og  de  hellige  skrifter. 
Sidste  dages  hellige  apostle  og  profe- 
ter har  gjort  det  klart,  at  vi  som  med- 
lemmer af  Kirken  bør  være  vidner 
om  Frelseren.  Og  når  vi  vidner  om 
Kristus  og  hans  tjenere,  bliver  du  og 
jeg  en  del  af  den  herlige  sky  af  vidner 
om  Herren  Jesus  Kristus  og  hans 
gengivne  evangelium.  □ 

Stephen  K,  Iba  er  medlem  af  Olympus 
7-  Ward  i  Olympus  Stav  i  Salt  Lake  City 
i  Utah 


>. 


■ 


Vidnesbyrd 
om  Kristus 

Sidste  dages  hellige  kunstnere  aflægger 
vidnesbyrd  om  ham 


Vi  har  nok  alle  et  mentalt  bil- 
lede af,  hvordan  vi  tror,  at 
Frelseren  ser  ud.  Men  hvis  vi  hver 
især  malede  et  billede  af  ham,  ville 
de  alle  være  forskellige.  Vi  ved  jo 
ikke,  hvordan  han  ser  ud,  men  vi 
kan  lære  hans  kærlighed  at  kende 
og  komme  ham  nærmere,  når  vi 
fejrer  hans  fødsel. 

Sidste  dages  hellige  kunstnere 
har  gjort  brug  af  penslerne  til  at 
udtrykke  deres  vidnesbyrd  og 
kærlighed  til  Frelseren.  Nogle  af 
disse  malerier  er  sikkert  velkendte. 
Andre  har  du  måske  aldrig  set  før. 
Skønt  du  måske  ikke  kan  male  et 
smukt  billede  af  Frelseren,  kan  du 
have  hans  billede  prentet  i  dit  sind 
(se  Alma  5:14). 


Kristus  helbreder  ma\ 
hånd,  af  Robert  T  Barre tt 


»Da  sagde  [Jesus]  til  manden:  >Ræk  din 
hånd  frem!  <  Han  rakte  [hånden]  frem, 
og  den  blev  rask  igen  som  den  anden« 
(Matt  12:13). 

Ved  det  stille  vand, 
af  Simon  Dewey 


»Se,  jeg  er  Jesus  Kristus,  Guds  Søn.  Jeg  er  verdens  liv  og  lys«  (L&P  1 1:28). 


ROBERT  T.  BARRETT 

»Jeg  har  altid  ment,  at  kunsten  er 
et  udtryk  for,  hvad  kunstneren  tror 
på.  Mit  vidnesbyrd  er  blevet  styrket, 
når  jeg  har  fået  lov  at  skildre  begiven- 
heder i  Frelserens  liv  og  i  genoprettel- 
sens historie.  Jeg  ved,  at  han  lever,  og 
at  hans  værk  er  guddommeligt. 

Og  hvordan  udtrykker  jeg  så  disse 


følelser?  Man  må  finde  en  måde, 
hvorpå  man  kan  få  sit  hjertes  følelser 
ud  på  lærredet.« 

SIMON  DEWEY 

»Jeg  kan  frimodigt  bære  vidnes- 
byrd om  sandheden,  for  Ånden  har 
vidnet  for  mig.  Jeg  ved,  at  Jesus  lever 
og  er  min  Forløser.  Jeg  ved,  at  hans 


Fader  også  er  min,  og  at  han  hører 
mig,  når  jeg  henvender  mig  til  ham  i 
taknemlighed  for  hans  daglige  hjælp 
og  med  et  angergivent  hjerte.  Nogle 
har  spurgt,  om  jeg  har  set  et  syn  eller 
haft  en  lignende  åndelig  manifesta- 
tion som  grundlag  for  mine  billeder 
af  Guds  Søn.  Mine  øjne  har  aldrig  set 
ham,  og  mine  ører  har  aldrig  hørt 

ham,  men  jeg  har  en  vished  i  hjertet, 
og  det  er  tilstrækkeligt.« 

DEREK  HEGSTED 

»Jeg  føler  ingen  større  fred,  end  når 
jeg  aflægger  vidnesbyrd  om  Kristus 
med  min  pensel.  Jeg  er  ikke  så  god  til 
at  udtrykke  mine  følelser  i  ord.  Men 
en  nådig  himmelsk  Fader  har  velsignet 
mig  med  evnen  til  at  vidne  om  min 
Frelser.  Når  jeg  tænker  over  mit  vid- 


nesbyrd  og  kunstens  indvirkning  på 
mit  eget  liv,  håber  jeg,  at  jeg  har  vist 
alle  Kristi  brødre  og  søstre,  at  jeg  ved, 
at  Jesus  er  Kristus,  og  at  han  lever.« 

GARY  L.  KAPP 

»Jeg  kan  ikke  huske  et  tidspunkt, 
hvor  jeg  ikke  har  haft  et  vidnesbyrd 
om  Jesus  Kristus,  men  det  var  først, 
da  jeg  kom  ud  i  missionsmarken,  at 
jeg  foretog  et  indgående  studium  af 


Rejsen  er  forbi,  af  Derek  Hegsted 

»l  [skal]  komme  til  mig  i  mit  rige  .. 
og  hos  mig  skal  I  finde  hvile« 
(3  Nephi  28:3). 


»Så  l  kan  få  vished, 
af  Gary  L.  Kapp 


>Stå  op  og  kom  hen  til  mig  ...  at  l  kan  vide,  at  jeg  er  Israels  Gud«  (3  Nephi  11:14)- 

Simeon  ærer  det 
lille  Kristusbarn, 
af  Greg  Olsen 


Simeon  »lovpriste  Gud:  ...  mine  øjne  har  set  din  frelse« 
(Luk  2:28-30). 


hans  liv,  især  i  Mormons  Bog.  Den- 
gang begyndte  jeg  at  opleve  den 
brænden  i  brystet,  som  udspringer  af 
en  sikker  vished  om,  at  Jesus  er  ver- 
dens Frelser  og  Guds  Søn. 

Hele  mit  liv  har  jeg  ønsket  at 
bruge  så  meget  af  min  tid  og  mine 
talenter  som  muligt  på  at  udtrykke 
mit  vidnesbyrd  med  min  kunst.  Jeg 


håber  inderligt,  at  min  kærlighed  til 
Frelseren  tydeligt  ses  i  min  kunst,  og 
at  det  på  en  eller  anden  måde  kan 
styrke  vidnesbyrdet  hos  dem,  der 
betragter  det.« 

GREG  OLSEN 

»Ligesom  et  lys,  der  er  anbragt  på 
et  bjerg,  virker  som  et  pejlemærke  for 


trætte  vandringsmænd,  står  Jesus 
Kristus  som  et  strålende  eksempel 
for  hele  verden  og  viser  os  en  bedre 
vej  til  fred  og  lykke.  Hans  lys  oplyser 
livets  vej  og  leder  os  fremad  på  den 
lige  og  snævre  sti. 

De,  der  fortsætter  fremad  med 
blikket  rettet  mod  Kristi  lys,  får  et  lys 
tændt  i  dem  selv.  Han  eksisterer  vir- 
kelig, ja,  han  lever!« 

JUDITH  MEHR 

»Jeg  ved,  at  Jesus  Kristus  er  min 
Frelser  og  min  Herre.  Jeg  ved,  at 
han  er  vor  himmelske  Faders 
Søn.  Jeg  betragter  ham  som  den. 
der  gav  sit  liv  og  ofrede  sig  for  mine 
synder,  så  jeg  kan  opstå  og  leve 
sammen  med  Gud  og  min  familie 


Kvinden  rører  ved  sømmen  på  Kristi 
kjortel,  af  Judith  Mehr 


»Datter,  din  tro  har  frelst  dig. 
Gå  bort  med  fred«  (Mark  5:34). 

efter  dette  liv.  Det  vidnesbyrd,  der 
står  klarest  for  mig  lige  nu,  er,  at  jeg 
dagligt  fornemmer  hans  nærhed. 
Jeg  kan  aldrig  fornægte  hans  eksi- 
stens og  hans  storslåede  kærlighed 
til  mig.  Jeg  elsker  ham  af  hele  mit 
hjerte.« 


»Til  ihukommelse  af  mig«, 
af  Walter  Rane 


Bøn  i  Getsemane,  af  Del  Parson 

»Herren,  jeres  Forløser,  led  døden  i  kødet  og  led  for  alle  mennesker,  for  at  alle  mennesker 
måtte  omvende  sig  og  komme  til  ham«  (L&P  18:11). 


:e  er  mit  legeme,  som  gives  for 
jer.  Gør  dette  til  ihukommelse  af  mig« 
(Luk  22:19). 


WALTER  RANE 

»Jeg  ved  selvfølgelig  ikke,  hvordan 
han  ser  ud,  så  jeg  forsøger  ikke  at  få 
ham  til  at  se  ens  ud,  hver  gang  jeg 
maler  ham.  Hvert  maleri  skildrer  en 
ny  begivenhed  i  Kristi  liv  og  er  et  for- 
søg på  at  udtrykke  forskellige  sider  af 
Frelserens  personlighed. 

Jeg  ved,  at  mine  billeder  er 
ganske  utilstrækkelige,  men  ikke 
desto  mindre  er  det  en  ære  at  få 
lov  at  fange  en  smule  af  Frelserens 
storhed  og  skildre  et  lille  glimt  af 
hans  personlighed  og  udtrykke  en 
følelse,  som  måske  påvirker  en  eller 
anden.« 

DEL  PARSON 

»Kristus  er  min  helt.  Jeg  elsker  at 
læse  om  ham  og  hans  liv.  Man  føler 
sig  ydmyg,  når  man  søger  at  skildre 
ham  med  sin  kunst. 

Min  kunst  er  meget  påvirket  af 
den  vejledning,  som  findes  i  min 
patriarkalske    velsignelse.    Den   har 

givet  mig  en  mening  med  mit  arbejde. 
Tidligt  i  min  karriere  var  jeg,  min 
hustru  og  vores  lille  datter  involveret 
i  et  færdselsuheld.  Dengang  føltes 
det,  som  om  Helligånden  overøste 
mig  med  trøst  og  Guds  kærlighed. 
Det  er  den  kærlighed,  jeg  søger 
at  udtrykke  i  mine  billeder  af 
Frelseren.« 


MINERVA  K.  TEICHERT  (1888-1976) 

»Jeg  har  et  vidnesbyrd  om  evan- 
geliet. Du  fredsens,  det  er  jo  det  vig- 
tigste i  mit  liv«  (fra  et  interview  med 
Robert  Conrad  og  Frederick  Tei- 
chert,  den  6.  februar  1974). 

»Herren  åbner  virkelig  døre  for 
os,  når  vi  banker  på.  Nogle  gange  er 
det  ikke  den  dør,  vi  har  søgt  efter, 


som  bliver  lukket  op,  men  det  er  som 
regel  den  rigtige  dør,  der  åbner  sig  for 
os,  skønt  vi  måske  ikke  indser  det  før 
bagefter«  (brev  til  datteren  Laurie 
Teichert  Eastwood) . 

GARY  E.  SMITH 

»Min  mor  indgød  mig  en  tro  på 
Herren  Jesus  Kristus,  da  jeg  var 
meget  lille.  Da  jeg  hørte  om  evan- 
geliet og  blev  medlem  af  Kirken  som 
25-årig,  var  det,  som  om  jeg  fandt 
den  manglende  brik  i  puslespillet. 
Den  dag  i  dag  har  jeg  stadig  den  tro, 
som  jeg  havde  som  dreng.  Men 
visdom,  modenhed  og  erfaring  har 
nu  gjort  den  tro  endnu  dybere  og 
givet  mig  en  bedre  forståelse  af  vor 
Frelsers  liv  og  mission.«  □ 


Det  vildfarne  lam  reddes, 
af  Minerva  K.  Teichert 


»Jeg  er  den  gode  hyrde.  Den  gode  hyrde 
sætter  livet  til  for  fårene«  (Joh  10:11), 


DECEMBER       2002 
15 


vt> 


\ 


■  mS 


Find 


I 


l   4,    f. 


m 


.->)**' 


r>w 


•  -• 


i***^*"'v';if*a 


JØ&i' 


'**^  ••«. 


5**"' 


... 


JeSU   Kristi  evangelium  gør  OS  i  Stand  til  giver  os  styrke  til  at  holde  ud,  til  at  »sejre  ved  tro«  (L&P 

at  finde  fred  Og  håb  under  alle  forhold.         76:53)  og  vandre  fremad  med  håb  og  optimisme. 


Ældste  Johann  A.  Wondra 

Halvfjerdser-områdeautoritet 

Mens  jeg  studerede  på  universitetet  i 
Wien,  dukkede  to  missionærer  op  ved 
min  dør  og  sagde:  »Vi  har  et  budskab  til 
dig  fra  Gud.«  Jeg  bød  dem  indenfor, 
men  jeg  undrede  mig  egentlig  over,  at  jeg  gjorde  det,  for  jeg 
var  slet  ikke  interesseret  i  religion.  Jeg  var  dybt  berørt  af 
det  ungarske  folks  opstand  i  1956  -  som  sendte  tusinder  af 
flygtninge  til  Østrig  -  og  søgte  efter  en  mening  med  livet. 
Men  jeg  havde  ikke  ventet  at  finde  svaret  hos  nogen  kirke. 
Disse  missionærers  budskab  var  genoprettelsens  bud- 
skab. Jeg  tror,  at  jeg  holdt  af  profeten  Joseph  Smith,  fra 


ADSKILLELSENS  SMERTE 

Min  hustru  og  jeg  fik  en  bedre  forståelse  af  denne 
sandhed,  da  vi  mistede  vores  elskede  søn  Georg,  som 
døde  da  han  var  27  år.  Det  skete,  mens  jeg  var  missi- 
onspræsident  i  den  nydannede  Wien  Syd-mission,  som 
omfattede  landene  i  det  tidligere  Jugoslavien.  Efter  en 
zonekonference  i  Zagreb  i  Kroatien  fik  søster  Wondra 
og  jeg  besked  på,  at  vi  skulle  ringe  hjem.  Kort  efter 
havde  vi  vores  elskede  svigerdatter  Regina  i  røret,  og 
hun  hulkede  i  dyb  sorg:  »Svigerfar,  Georg  er  død.  Georg 
er  død!«  Den  omfattende  obduktion  var  ikke  i  stand  til 
at  fastslå  dødsårsagen.  Vores  søn  havde  aldrig  tidligere 
været  alvorligt  syg.  Hans  hjerte  holdt  bare  op  med  at 


åb  i  Kristus 


< 

2 

LU 

O 
Q 


O 

o 


2 
2 

i 

o 


det  øjeblik  jeg  hørte  om  ham.  Især  omstændighederne 
omkring  hans  martyrium  rørte  mig  dybt.  Da  jeg  senere 
brugte  tid  på  at  læse  Mormons  Bog  og  bede,  modtog  jeg 
gennem  Helligåndens  kraft  en  glædelig,  fredfyldt  vished 
om,  at  Jesus  er  Kristus,  at  Joseph  Smith  var  genoprettel- 
sens profet,  at  Jesu  Kristi  Kirke  af  Sidste  Dages  Hellige 
er  Herrens  genoprettede  kirke  på  jorden,  og  at  den  ledes 
af  levende  profeter,  som  bereder  verden  på  Herrens 
andet  komme. 

I  de  mere  end  40  år,  hvor  jeg  har  været  medlem  af  Kir- 
ken, har  jeg  haft  mange  personlige  oplevelser,  som  har 
bekræftet  for  mig,  at  Jesu  Kristi  evangelium  er  den  ene- 
ste sande  vej  til  fred  og  lykke  i  denne  verden.  Jeg  ved 
også,  at  man  ikke  kan  undslippe  vanskeligheder,  prøvel- 
ser og  trængsler  i  dette  liv.  Men  Jesu  Kristi  evangelium 

slå,  uden  at  der  kunne  gives  nogen  medicinsk  forklaring 
på  det. 

Georg  var  sådan  en  dejlig  søn,  fuld  af  glæde  og  liv,  fuld 
af  kærlighed  til  os  og  sin  egen  familie,  ren  i  hjertet  og  helt 
uden  svig.  I  1989  havde  han  været  en  af  de  første  missio- 
nærer, som  blev  sendt  Østtyskland  i  en  periode,  som  var  en 
fantastisk  tid  for  missioneringen.  Han  talte  ofte  om  de 
mennesker,  som  han  og  hans  kammerat  havde  været  med- 
virkende til  at  døbe,  men  han  nævnte  aldrig  antallet  af  dåb 
-  han  mente,  at  disse  oplevelser  var  alt  for  hellige  til  blot 
at  blive  reduceret  til  statistik.  Til  sidst  i  sit  første  brev  fra 
missionsmarken  skrev  Georg:  »I  skal  ikke  savne  mig  alt  for 
meget.  Livet  skal  jo  gå  videre  uden  mig.«  Den  dag  han 
døde,  havde  han  læst  præsident  Gordon  B.  Hinckleys  bud- 
skab »Sejren  over  døden«  og  havde  understreget  dette: 

»Hvor  tragisk  og  hvor  inderlig  er  dog  ikke  de  efterladtes 
sorg.  Den  sørgende  enke,  det  moderløse  barn,  faderen,  der 
sidder  alene  tilbage  -  de  kan  alle  tale  med  om  adskillelsens 
smerte«  (Stjernen,  april  1997,  s.  3). 

Vores  familie  har  lidt  under  denne  smerte.  Vi  savner 
Georg  så  inderligt!  Men  der  findes  også  en  brændende 
følelse  i  vores  sjæl  af,  at  fordi  vi  tror  på  forsoningen,  på 
Jesu  Kristi  død  og  opstandelse  -  fordi  vi  tror  på  Getse- 
manes,  Golgatas  og  den  tomme  gravs  budskab  -  kan  vi 
også  selv  i  de  sværeste  stunder  i  vores  liv  stole  på,  at  Gud 
er  en  kærlig,  nådig  og  barmhjertig  Gud,  skønt  vi  ikke 
begriber,  hvad  der  er  sket  eller  hvorfor.  God  anerkendte 
sin  Søns,  Jesu  Kristi,  offer,  da  han  led  alt  »på  grund  af  sin 
miskundhed  og  langmodighed  med  menneskenes  børn« 
(1  Nephi  19:9). 

Nogle  uger  efter  Georgs  død  rejste  søster  Wondra  og 
jeg  rundt  i  Serbien  og  Montenegro  og  så  freskoen  med 
den  hvide  engel  i  Mileseva-klostret.  Denne  fresko,  som 
er  et  af  de  største  kunstværker,  der  findes,  rummer 
ordene  fra  et  af  de  største  budskaber,  som  nogensinde  har 
lydt:  »Hvorfor  leder  I  efter  den  levende  blandt  de  døde? 
Han  er  ikke  her,  han  er  opstået«  (Luk  24:5-6).  Dette 
budskab  var  et  trøstende  budskab  til  de  dejlige,  fredsel- 
skende og  gæstfrie  mennesker  i  Serbien  gennem  århun- 
dreders tyranni  og  ødelæggelse  i  deres  historie.  Og  dette 
budskab  rummer  trøst  for  os  alle  -  den  eneste  sande  og 
varige  trøst  vi  har. 

I  det  øvre  værelse,  hvor  den  sidste  nadver  blev  ind- 
taget -  den  nat,  hvor  Kristus  led  den  største  lidelse, 
som  nogensinde  har  fundet  sted  i  alle  de  verdener,  han 
har  skabt  -  talte  han  om  fred,  hans  fred:  »Fred  efterla- 
der jeg  jer,  min  fred  giver  jeg  jer  ...  Jeres  hjerte  må  ikke 
forfærdes  og  ikke  være  modløst!«  (Joh  14:27).  Hvor- 
dan kunne  han  tale  om  fred  i  den  situation?  Jeg  tror,  at 
det  udelukkende  var  muligt  takket  være  hans  »fuld- 
endte kærlighed«,  som  »fordriver  frygten«  (1  Joh  4:18). 
I  sin  store  forbøn  bad  Kristus  for  sine  disciple  og  for 
alle,  »som  ved  deres  ord  tror  på  mig«  -  hvilket,  er  det 
værd  at  bemærke,  omfatter  os  -  »for  at  de  fuldt  ud  skal 


blive  ét«  og  »for  at  den  kærlighed,  du  har  elsket  mig 
med,  skal  være  i  dem,  og  jeg  i  dem«  (Joh  17:20,  23,  26). 

Jesus  og  hans  disciple  forlod  det  øvre  værelse,  van- 
drede gennem  Kedrondalen  og  kom  til  en  olivenhave  på 
Oliebjergets  nederste  skråninger.  Denne  have  hed  Get- 
semane,  hvilket  betyder  »oliepresse«.  Oliven  smager  bit- 
tert, men  når  de  knuses  i  en  oliepresse,  smager  olien  fra 
dem  sødt.  Kristus  drak  det  »bitre  bæger«,  så  al  bitterhed 
kan  fjernes  fra  vores  liv  og  blive  sødt,  hvis  vi  forsager  vore 
synder  og  kommer  til  ham.  Han  sagde:  »...  jeg  har 
drukket  af  den  bitre  kalk,  som  Faderen  har  givet  mig,  og 
jeg  har  herliggjort  Faderen  ved  at  påtage  mig  verdens 
synder«  (3  Nephi  11:11). 

Mens  han  bad  i  Getsemane  have,  hvilede  hele  verdens 
fortvivlelse  og  sorg  på  ham.  Han  var  »en  lidelsernes  mand, 
kendt  med  sygdom  ...  Men  det  var  vore  sygdomme  han  tog, 
det  var  vore  lidelser,  han  bar«  (Es  53:3-4).  På  sin  syndfri 
sjæl  påtog  han  sig  verdens  synder  og  vægten  af  verdens  sor- 
ger: »Det  var  ikke  en  fysisk  smerte,  heller  ikke  mental  døds- 
angst alene,  der  pinte  ham  så  voldsomt,  at  blodet  sprang  fra 
hver  pore;  men  det  var  sjælens  åndelige  dødsangst,  således 
som  kun  Gud  var  i  stand  til  at  opleve  den«  Games  E.  Tal- 
mage, Jesus  Kristus,  s.  638).  Han  bad  til  Faderen:  »Dog,  ske 
ikke  min  vilje,  men  din«  (Luk  22:42).  Det  var  Sønnens 
største  ønske  at  udføre  Faderens  vilje  -  selv  når  det  var  så 
smertefuldt  som  tilfældet  var  i  Getsemane  have. 

»Thi  se,  jeg,  Gud,  har  lidt  dette  for  alle,  for  at  de,  som 
vil  omvende  sig,  ikke  skal  lide. 

Men  dersom  de  ikke  vil  omvende  sig,  må  de  lide, 
ligesom  jeg. 

Og  mine  lidelser  gjorde,  at  selv  jeg,  Gud,  den  største  af 
alle,  skælvede  af  smerte  og  blødte  fra  hver  pore  ... 

Dog,  ære  være  Faderen,  jeg  tømte  den  og  fuldendte 
mine  forberedelser  for  menneskenes  børn«  (L&P 
19:16-19). 

Af  Kristus  kan  vi  lære  at  være  lydige,  selv  når  det  er 
smertefuldt,  sådan  som  det  var  smertefuldt  for  ham 
i  Getsemane  have.  Vi  lærer  at  tjene  andre,  selv  når 
det  er  ubelejligt,  som  det  helt  sikkert  var  »ubelejligt« 

Fordi  vi  tror  på  forsoningen,  på  Jesu  Kristi  død  og 
opstandelse,  kan  vi  selv  i  de  sværeste  stunder  i 
vores  liv  stole  på,  at  Gud  er  en  kærlig,  nådig  og 
barmhjertig  Gud. 

for  ham  på  korset  på  Golgata.  Og  vi  lærer  at  stole  på 
Guds  kærlighed,  selv  om  vi  måske  føler,  at  Gud  har  for- 
ladt os  -  for  når  vi  sejrer  ved  tro,  kan  disse  bitre  og  sør- 
gelige øjeblikke  i  vores  liv  blive  som  trin  på  Jakobs 
stige,  der  fører  os  op  til  Guds  himmelske  nærhed  (se 
1  Mos  28:12-13). 

ET  HERLIGT  ØJEBLIK 

Hvor  var  det  dog  et  herligt  øjeblik,  da  den 
opstandne  Kristus  viste  sig  for  Maria  Magdalene! 
»Jesus  sagde  til  hende:  >Kvinde,  hvorfor  græder  du? 
Hvem  leder  du  efter? <  Hun  mente,  det  var  haveman- 
den, og  sagde  til  ham:  >Herre,  hvis  det  er  dig,  der  har 
båret  ham  bort,  så  sig  mig,  hvor  du  har  lagt  ham,  så  jeg 
kan  hente  ham.< 

Jesus  sagde  til  hende:  >Maria!<  Hun  vendte  sig  om 
og  sagde  til  ham  på  hebraisk:  >Rabbuni!<  -  det  betyder 
Mester«  Qoh  20:15-16). 


Hvor  må  Maria  Magdalene  have  følt  en  inderlig 
glæde,  da  hun  så  sin  elskede  Herre  opstået  fra  de  døde. 
Men  han  sagde  blidt  til  hende:  »Hold  mig  ikke  tilbage, 
for  jeg  er  endnu  ikke  steget  op  til  Faderen;  men  gå  hen  til 
mine  brødre  og  sig  til  dem:  Jeg  stiger  op  til  min  fader  og 
jeres  fader,  til  min  Gud  og  jeres  Gud«  (Joh  20:17).  Han 
forlod  Maria  Magdalene  og  steg  i  triumf  op  til  sin  Faders 
nærhed.  Igen  og  igen  forsøger  jeg  at  forstille  mig  denne 
pragtfulde  scene. 

ALT  MIT  HÅB  ER  CENTRERET  I  KRISTUS 

Med  sit  sonoffer  brød  Kristus  dødens  bånd.  Ligesom 
han  atter  påtog  sig  sit  legeme  og  trådte  ud  af  graven, 
skal  vi  alle  opleve  en  genforening  af  krop  og  ånd,  når  vi 
opstår.  »Den  guddommelige  plan  for  lykke  gør  det 
muligt  for  familiebånd  at  fortsætte  på  den  anden  side  af 
graven.  Hellige  ordinancer  og  pagter,  der  er  tilgængelige 
i  hellige  templer,  gør  det  muligt  for  enkeltpersoner  at 
vende  tilbage  til  Guds  nærhed  og  for  familier  at  være 
forenet  for  evigt«  (»Familien:  En  proklamation  til  ver- 
den«, Stjernen,  oktober  1998,  s.  24).  Hvilket  »glædeligt 
budskab«  (L&P  128:19).  Livet  er  evigt.  Familien  kan 
være  sammen  for  evigt.  De  kærlige  bånd  mellem 
ægtemand  og  hustru  og  mellem  forældre  og  børn 
fortsætter  hinsides  graven. 

Det  gælder  også  vores  forhold  til  vores  elskede  søn 
Georg.  Det  er  et  mirakel  for  søster  Wondra  og  mig,  at 
trods  tabet  af  vores  søn  er  vores  tro  på  Kristus  blevet 
stærkere,  og  det  samme  er  vores  tillid  til  hans  ord:  »Thi 
bjergene  viger  og  højene  rokkes,  men  min  kærlighed 
viger  ikke  fra  dig,  ej  heller  skal  pagten  med  mit  folk  rok- 
kes, siger  Herren,  din  Forbarmer«  (3  Nephi  22:10). 

Alt  mit  håb  er  centreret  i  Kristus.  Han  er  vor  Frelser 
og  Forløser.  Han  er  i  sandhed  Den  Gode  Hyrde,  som  sæt- 
ter livet  til  for  fårene.  »Vi  takker  Gud  for  den  gave,  som 
hans  Søn  er«  (»Den  levende  Kristus  -  Apostlenes  vid- 
nesbyrd«, Liahona,  april  2000,  s.  2-3).  □ 

Ældste  Johann  A.  Wondra  er  halvfjerdser- områdeautoritet  i  Det 
Centraleuropæiske  Område. 

Tekst  og  musik:  Sally  DeFord,  f.  1959 

i  2001  Sally  DeFord.  Benyttet  med  tilladelse. 
Denne  sang  kan  kopieres  til  lejlighedsvis, 
ikke-kommercielt  brug  i  kirke  og  hjem. 

Hvorfor  siger  Kirken,  at  vi  ikke  bør  date,  før  vier  16? 

Svarene  er  ment  som  hjælp  og  vejledning  og  er  ikke  en  officiel  udtalelse  om  Kirkens  lære. 


LIAHONAS  SVAR 

Herrens  profeter  har  givet  kon- 
kret vejledning,  som  skal  hjælpe 
unge  mænd  og  kvinder  med  at 
bevare  deres  indbyrdes  forhold  vær- 
dige og  opbyggende.  I  de  kulturer, 
hvor  det  er  skik,  at  man  går  i  byen 


parvis,  råder  man  til,  at  man  venter 
med  det,  indtil  man  er  fyldt  16  år. 

Det  kan  synes  hårdt  at  skulle 
vente  med  at  gå  ud  alene  med  en 
anden,  indtil  man  er  16  -  især  hvis 
man  har  lyst  til  det,  og  hvis  man  føler 


sig  presset  til  det  af  andre.  Men  vor 
himmelske  Fader  har  givet  denne 
vejledning  gennem  sine  profeter  for 
at  hjælpe  os  til  at  leve  værdigt,  så  vi 
kan  vende  tilbage  til  ham.  Og  vi 
opnår  store  velsignelser  ved  at  følge 
denne  vejledning. 

Kirkens  ledere  har  sagt,  at  hvis 
man  dater,  før  man  er  fyldt  16, 
»kan [det]  føre  til  umoralitet,  be- 
grænse antallet  af  andre  unge,  man 
møder,  og  berøve  dig  oplevelser,  der 
kan  hjælpe  dig  med  at  vælge  en  evig 
partner«  (Til  styrke  for  de  unge:  Udfør 
din  pligt  overfor  Gud,  2001,  s.  24). 

I  de  tidlige  teenageår  begynder 
man  en  følelsesmæssig,  social,  mental 
og  fysisk  udviklingsproces,  som 
fortsætter  i  mange  år.  En  væsentlig 
årsag  til,  at  man  ikke  går  ud  med  en 
enkelt,  før  man  er  fyldt  16,  er,  at  en 
tidlig  start  kan  skabe  problemer  og 
hæmme  din  åndelige  vækst.  For 
eksempel  er  det  ikke  usædvanligt  at 
udvikle  stærke  romantiske  følelser  i 
de  tidlige  teenageår,  og  man  føler  sig 
stærkt  tiltrukket  af  det  modsatte 
køn.  Det  kan  ske  på  et  tidspunkt, 

hvor  du  er  ved  at  udvikle  den 
følelsesmæssige  og  mentale  moden- 
hed, som  sætter  dig  i  stand  til  at 
tackle  sådanne  følelser.  Undersøgelser 
har  vist,  at  der  er  langt  større  risiko  for 
upassende  fysiske  forhold,  når  man 
tidligt  begynder  at  gå  ud  parvis. 

Hvis  man  tidligt  går  ud  med  en 
anden,  kan  det  føre  til,  at  man  binder 
sig  på  et  tidspunkt,  hvor  man  skulle 
udvide  sin  bekendtskabskreds  og 
omgås  mange  forskellige  mennesker. 
Hvis  du  lærer  mange  unge  mænd  og 
kvinder  at  kende,  udvikler  du  sociale 
færdigheder,  som  gør  det  langt  sjo- 
vere at  gå  ud  med  andre  i  fremtiden. 

Selv  efter  at  du  er  fyldt  16  år,  er 
det  bedst  at  gå  ud  sammen  i  grupper 
og  undgå  kun  at  være  sammen  med 
én  partner.  Og  eftersom  ægteskaber 
udspringer  af,  at  man  går  ud  sam- 
men, bør  man  kun  gå  ud  med  folk, 
som  man  ville  indgå  ægteskab  med. 

Nogle  unge  mennesker  har  hver- 
ken lyst  til  eller  mulighed  for  at  gå  ud 
med  nogen,  før  længe  efter  at  de  er 
fyldt  16.  Mange  lykkelige,  normale 
unge  mennesker  går  sjældent  ud 
med  nogen  før  langt  senere,  ja,  før  de 
har  nået  den  giftefærdige  alder. 

Hvis  du  har  tro  nok  til  at  følge 
Kirkens  lederes  vejledning,  bliver 
dine  kommende  stævnemøder  min- 
dre stressende,  mere  sjove  og  lykke- 
lige (se  Alma  41:10).  Du  modtager 
lydighedens  velsignelser.  Og  du  er 
bedre  beredt  til  at  blive  gift  i  templet. 

LÆSERNES  SVAR 

Der  er  en  god  grund  til,  at  Kir- 
ken lærer  os,  at  vi  ikke  skal  gå  ud 

med  nogen,  før  vi  er  16.  Gud  har 
omsorg  for  os,  og  det  har  hans  pro- 
feter  også.    Hvis   vi   går   ud   med 
drenge,   før  vi  er   16   år,   bliver  vi 
måske   nok   populære,    men   mest 
ude  i  verden.  Den,  der  ikke  går  ud 
med  nogen,  før  vedkommende  har 
nået  den  rette  alder,  udviser  både 
modenhed,   ønske  om  at  forbedre 
sig  og  trofasthed  mod  Herren. 
Nadia  Antuanette  Reåtegue  River a,  13, 
Las  Vinas  Gren, 
La  Molina  Stav  i  Lima  i  Peru 

Jeg  tror  ikke,  at  det  havde  været 
medvirkende  til  at  skabe  en  god 
atmosfære,  hvor  Anden  kan  være  til 
stede,  hvis  jeg  var  begyndt  at  gå  ud 
med  nogen,  da  jeg  var  yngre.  Jeg  er 
enig  med  præsident  Hinckley  i,  at  vi 
burde  tænke  os  om,  når  vi  går  ud 
med  nogen,  for  det  er  den  bedste 
forberedelse  til  at  vælge  en  evig 
partner. 

Amery  C.  Silvino,  1 6, 
Santo  Cristo  Ward, 
Gapan  Stav  i  Filippinerne 


Den  standard  skal  hjælpe  os 
til  at  berede  os  på  at  blive  gift. 
Når  vi  i  en  tidlig  alder  kun  går 
ud  med  én  person,  kan  det  ende  i 
tragedie.  16-årige  er  mere  ansvar- 
lige og  bedre  i  stand  til  at  udvise 
selvbeherskelse. 

i  Ældste  Daniel  Banza,  21, 
Kinshasa-missionen  i  Den 
Demokratiske  Republik  Congo 


Standarder  for 
stævnemøder 

Herren  har  gjort  os 
tiltrækkende  for  hinanden 
i  en  meget  væsentlig  hensigt. 
Men  selve  denne  tiltrækning  bliver 
som  en  krudttønde,  hvis  den  ikke 
kontrolleres.  Den  er  smuk,  når 
den  håndteres  rigtigt.  Den  er 
livsfarlig,  hvis  man  mister 
kontrollen. 

Det  er  af  denne  grund,  at 
Kirken  fraråder  stævnemøder 
i  en  tidlig  alder.  Denne  regel  er 
ikke  fastsat  for  på  nogen  måde 
at  gøre  jer  fortræd.  Den  er  fastsat 
for  at  hjælpe  jer,  og  det  gør  den, 
hvis  I  efterlever  den. 

Faste  forhold  i  en  tidlig  alder 
fører  ofte  til  tragedier. 
Undersøgelser  har  vist,  at  jo 
længere  en  dreng  og  en  pige 
kommer  sammen,  desto  større 
sandsynlighed  har  de  for  at  få 
problemer. 

Mine  venner,  det  er  bedre  at  gå 
ud  med  en  række  forskellige, 
indtil  I  er  rede  til  at  blive  gift.  Jeg 
ønsker,  at  I  har  det  pragtfuldt, 
men  undgå  at  blive  intime.  Hold 
hænderne  for  jer  selv.  Det  er 
måske  ikke  let,  men  det  er  muligt« 
-  Præsident  Gordon  B.  Hinckley 
(»En  profets  råd  og  bøn  for 
ungdommen«,  Liahona,  april 
2001,  s.  38-39).  □ 

Den  fysiske  tiltrækning  mellem 
mand  og  kvinde  er  naturlig.  Men  af 
og  til  kan  disse  følelser  føre  til  upas- 
sende adfærd,  som  nogle  mennesker 
fejlagtigt  siger  er  udtryk  for  kærlighed. 
Kirken  opfordrer  os  til  ikke  at  gå  ud 
med  nogen,  før  vi  er  16,  fordi  vi 
endnu  ikke  er  modne  nok  til  at  styre 
disse  følelser  og  derfor  kan  være  i  fare. 
Lupeolo  Tupou,  18, 
Nuku'alofa  8.  Ward, 
Nuku'alofa  Nordre  Stav  i  Tonga 

I  en  ung  alder  er  man  endnu  ikke 
i  stand  til  at  overskue  konsekven- 
serne af  sine  handlinger.  Unge  men- 
nesker handler  ofte  ud  fra  nysgerrig- 
hed eller  gruppepres.  Kirken  hjælper 
os  til  at  undgå  mange  triste  fejlta- 
gelser ved  at  give  os  kloge  råd  og 
vejledning. 

Natalja  Fjodorovna 

Frolova,  21, 

Saratovshij  Tsentralnij  Gren, 

Saratov  Distrikt  i  Rusland 

Jeg  synes  kun,  at  man  skal  have 
et  nært  forhold  til  nogen,  hvis  man 
alvorligt  ville  overveje  at  gifte  sig 
med  ham  eller  hende.  Og  man  bør 
først  overveje  at  gifte  sig  med 
nogen,  når  man  har  fundet  ud  af, 
hvem  man  selv  er,  og  hvad  man  vir- 
kelig ønsker  sig  af  evigheden.  Det  er 
bedst  at  udvikle  sig  selv  først,  uden 
en  partner. 

Miriam  Liebich,  23, 
Lauenburg  Gren, 
Hamburg  Stav  i  Tyskland 


Verden  ser  helt  forkert  på  det  at 
date.  Lucifer  giver  os  helt  falske  vær- 
dier. Jeg  ventede  med  at  gå  ud  med 
nogen,  indtil  jeg  var  16.  Det  var  beri- 
gende at  vide,  at  jeg  gjorde  det,  som 
Herren  ønskede.  Det  gav  mig  en 
indre  fred,  som  bestemt  var  offeret 
værd. 

Elisa  Correa,  1 9, 

Humaitå  Ward, 

Moinhos  de  Vento  Stav  i  Porto 

Alegre  i  Brasilien 

Stævnemøder  forbereder  os  til 
ægteskabet,  og  Kirken  lærer  os,  at  vi 
som  16-årige  som  regel  er  modne 
nok  til  at  forstå,  hvad  det  hele  går  ud 
på.  Så  er  der  større  sandsynlighed  for, 
at  vi  går  ud  med  andre,  som  har  høje 
standarder,  og  som  respekterer  vore 
standarder. 

Ældste  Emmanuel  N.  A. 

Solomon,  22, 

Port  Harcourt-missionen 

i  Nigeria 

Herren  ved,  at  vi  bør  anvende 
vore  teenageår  på  at  studere  evan- 
geliet, udvikle  gode  venskaber  og 
forberede  os  på  mission  og  ægte- 
skab. Han  elsker  os  og  ønsker,  at  vi 
skal  være  parate  til  disse  vigtige 
oplevelser. 

Mauricio  Imbroise,  18, 
Benedito  Bentes  Ward, 
Maceio  Stav  i  Brasilien 


Vi  skal  huske  på,  at  Satan  ligger 
på  lur  efter  os.  Men  vores  mål  er  at 
tage  til  templet  med  et  rent  hjerte, 

som  er  fyldt  med  taknemlighed  over 
for  vor  himmelske  Fader.  Gud  elsker 
os  og  ønsker,  at  vi  skal  opleve  fuld- 
endt glæde.  Uanset  hvor  gamle  vi  er, 
skal  vi  bruge  visdom  og  bede  kon- 
stant, så  vi  kan  sejre  over  fjenden. 

R.  Trinidad  Guerrero 

Soliz,  20, 

Pueblo  Yaqui  Gren, 

Yaqui  Stav  i  Ciudad  Obregon 

i  Mexico 


SPØRGSMÅL  OG  SVAR  er  en 
ungdomsserie,  og  vi  ønsker  at  trykke 
et  bredt  udvalg  af  svar  fra  unge  fra 
flere  forskellige  lande.  Send  dit  svar, 
så  vi  har  det  senest  den  15.  januar 
2003.  Send  det  til  Questions  and 
Answers  01/03,  Liahona,  Floor  24, 
50  East  North  Temple  Street,  Salt 
Lake  City,  UT  84150-3223,  USA; 
eller  send  en  e-mail  til  cur-liahona' 
imag@ldschurch.org.  Du  kan  skrive 
dit  svar  på  maskine  eller  tydeligt  i 
hånden  på  dit  eget  sprog.  For  at  dit 
svar  skal  kunne  komme  i  betragtning, 
skal  du  vedlægge  dit  fulde  navn,  alder, 
privatadresse  og  ward  eller  gren  og 
stav.  Vedlæg  venligst  et  billede  af  dig 
selv.  Dette  foto  bliver  dog  ikke  returne- 
ret. Vi  bringer  et  repræsentativt  udvalg 
af  svarene. 


SPØRGSMÅL:  Jeg  har  altid  givet  mine 
søskende  julegaver,  som  jeg  har  købt  i 
butikkerne.  Men  i  år  vil  jeg  gerne  give 
dem  noget  mere  personligt  og  menings- 
fyldt. Hvilke  andre  gaver  kan  jeg  give 
til  jul?  □ 


Lille  Liahona 

TIL  BØRNENE  I  JESU  KRISTI  KIRKE  AF  SIDSTE  DAGES  HELLIGE   ■   DECEMBER  2002 


Frelserens 


kærlighedsgave 


Et  julebudskab  fra  Det  Første  Præsidentskab  til  verdens  børn 

Julen  er  en  tid,  hvor  man  giver  og  modtager.  Det  er  en  tid,  hvor  vi  viser  vores 
kærlighed  til  andre  ved  at  give  betænksomme  gaver  eller  udføre  venlige  handlinger. 

Mange  vidunderlige  gaver  kan  ikke  ses,  men  de  kan  føles.  En  af  den  slags  gaver, 
som  vi  alle  nyder  godt  af,  er  den  uendelige  kærlighed,  som  strømmer  fra  vor  him- 
melske Fader  og  hans  Søn,  Jesus  Kristus.  Til  gengæld  elsker  vi  så  vores  familie  og  vore 
venner  og  andre  omkring  os.  Vi  viser  vores  kærlighed  til  andre  ved  at  tjene  dem.  En  måde, 
hvorpå  vi  kan  vise  vores  kærlighed  til  vor  himmelske  Fader  og  Jesus  Kristus,  er  ved  at 
holde  budene. 

Det  er  vores  vidnesbyrd,  at  vor  himmelske  Fader  og  Jesus  Kristus  lever.  De  elsker  os 
og  er  vore  venner.  Må  vor  himmelske  Fader  velsigne  børn  overalt  med  den  fred, 
som  kommer  af  at  vide,  at  han  elsker  dem,  og  at  Jesus  er  vores  Frelser  og  Forløser. 

Kærlig  hilsen, 

Det  Første  Præsidentskab 

Jeg  er 
verdens 

lys« 


Kimberley  Webb  og  Christine  Rappleye 

ILLUSTRATION:  THOMAS  S.  CHILD 


Jesus  Kristus  har  mange  navne  og 
titler.  En  af  dem  er  »Verdens 
Lys«.  Han  sagde:  »Jeg  er  verdens 
lys.  Den,  der  følger  mig,  skal  aldrig 
vandre  i  mørke,  men  have  livets  lys« 
(Joh  8:12). 

Ved  juletid  fejrer  vi  hans  fødsel.  Det 
glitrende  julelys  er  symbol  på  det  lys, 
som  han  giver.  Og  stjernen  øverst  i 
træet  minder  os  om  den  stjerne,  som 
viste  sig  på  himlen.  Inden  det  elektri- 
ske lys  blev  opfundet,  pyntede  nogle 
mennesker  juletræet  med  levende  lys 
som  en  erindring  om  Frelseren.  Mens 
du  tæller  dagene  til  juleaften,  kan  du 
tænke  på  det  lys,  som  han  bringer  dig. 

Instruktioner:  Tag  disse  to  sider  ud 
af  bladet  og  lim  dem  på  karton.  Klip 
lysene  og  stjernen  på  side  16  ud  og  læg 
dem  i  en  konvolut.  Nogle  af  Jesu  Kristi 
navne  står  skrevet  på  lysene  og  stjer- 
nen. Begynd  den  1 .  december  med  at 
læse  skriftstedet  for  den  dag.  Find  så 
det  lys,  hvorpå  navnet  fra  skriftstedet 
står,  og  lim  det  på  træet.  Juleaftensdag 
læser  du  skriftestedet  for  den  dag  og 
limer  stjernen  i  toppen  af  træet.  □ 

Lori  Mortensen 

Bygget  over  en  sand  historie 

Tiårige  Olivia*  vendte  sig  om  på  siden  og 
forsøgte  at  falde  i  søvn  igen,  men  hun 
vidste,  at  det  var  umuligt.  Det  var  jo 
trods  alt  jul  -  julen  1843.  »Nu  er  der  ikke  længe 
til,«  tænkte  Olivia,  da  hun  hørte  de  tolv  slag, 
som  blidt  genlød  fra  hendes  mors  ur. 

Sidste  jul  havde  hun  boet  helt  ovre  i  Leek  i 
England.  Men  så  havde  bedstefar  lyttet  til  missio- 
nærerne fra  Jesu  Kristi  Kirke  af  Sidste  Dages  Hel- 
lige. »De  mænd  fortæller  os  sandheden,«  havde 
han  sagt.  Tre  måneder  senere  blev  Olivia  og  hele 
hendes  familie  døbt  sammen  med  bedstefar 
Richard  og  bedstemor  Lettice  Rushton. 

Beslutningen  om  at  forlade  England  og  slutte 
sig  til  de  hellige  i  Amerika  havde  været  svær. 
Kunne  bedstefar  få  solgt  sin  silkeforretning? 
Kunne  far  finde  arbejde  derovre?  Ville  lille  James 
blive  syg  og  dø,  ligesom  mors  anden  baby?  Og 
hvad  med  bedstemor  Lettice?  Hun  var  jo  blind, 
så  det  ville  især  være  svært  for  hende  at  forlade 
sit  hjem  og  rejse  til  et  ukendt  land.  Da  de  havde 
bedt  meget  og  adspurgt  Herren,  vidste  far,  at  de 
skulle  følge  profetens  Joseph  Smiths  råd  og  slutte 
sig  til  de  hellige  i  Zion. 

Og  nu  var  det  jul  -  og  julen  i  Nauvoo  var  helt 
anderledes  end  julen  derhjemme.  For  det  første 
var  bedstefar  Rushton  død,  og  Olivia  savnede 
ham  meget.  For  det  andet  brændte  folk  i  Nauvoo 
ikke  julebrænde  eller  sang  julesalmer  for  hinan- 
den eller  udvekslede  gaver,  sådan  som  folk  gjorde 
i  England.  Faktisk  var  der  mange  mennesker  i 
Nauvoo,  som  slet  ikke  fejrede  dagen.  Mor  sagde, 
at  det  var  på  grund  af  de  religiøse  skikke,  som 

LILLE 


mange  af  dem  havde  haft,  før  de  blev  medlemmer 
af  Kirken.  Men  Olivia  syntes  ikke,  at  det  var  en 
god  grund.  »Bare  vi  kunne  fejre  jul,  sådan  som 
vi  gjorde  i  England,«  tænkte  hun  og  sukkede. 

Så  hørte  hun  dæmpede  stemmer  henne  ved 
hoveddøren.  Olivia  lod  sig  glide  ud  af 
sengen  og  listede  på  tåspidserne  hen 
over  det  kolde  gulv.  »Mor?« 

Mor  og  far  var  pakket  godt  ind  i  varme 
frakker  og  hatte! 

»Hvor  skal  I  hen,  mor?« 

»Hvorfor  er  du  oppe,  Olivia?«  hviskede  mor. 
»Du  skulle  ligge  i  din  seng.« 

»Jeg  kunne  ikke  sove  -  og  så  hørte  jeg  jer.« 

»Gå  ind  i  seng  igen,«  sagde  mor.  »Bedstemor 
Lettice  har  bedt  os  om  at  gå  med  hende  ud  at 
synge.« 

»Synge  -  nu?  Må  jeg  gå  med?« 

»Det  er  koldt  udenfor,«  sagde  far. 

»Det  gør  ikke  noget,«  svarede  Olivia. 
»Må  jeg  ikke  nok?« 

Mor  og  far  udvekslede  blikke.  »Nå, 
så  lad  gå,«  sagde  far.  »Men  du  skal 
skynde  dig  at  klæde  dig  på.  Vi  vil  ikke 
komme  for  sent.« 

Olivia  tog  sit  varmeste  tøj  på,  og 
så  fulgte  hun  sine  forældre  ud  i  den 
kolde,  mørke  nat.  Kulden  nappede 
hende  i  ansigtet,  og  hendes  ånde 
blev  til  hvid  damp.  »Hvor  skal 
vi  hen?«  spurgte  hun.  »Skal  vi 
synge  en  sang,  jeg  kender?« 

»Vent  og  se,«  sagde  mor. 

Netop  som  Olivia  spekulerede  på, 
hvor  meget  længere  de  skulle  gå,  fik 
hun  øje  på  sine  tanter  og  onkler, 
bedstemor  Lettice  og  flere  naboer, 
som  var  samlet  uden  for  Mansion 
House,  som  lå  på  hjørnet  af  Main 
Street  og  Water  Street. 

Det  var  profetens  hus!  Olivia  gispede.  »Skal  vi  synge 
for  profeten?«  tænkte  hun. 

»Nå,  alle  sammen,«  hviskede  bedstemor  Lettice. 
»Husk  nu,  hvad  vi  har  øvet.« 

Et  kort  øjeblik  tænkte  Olivia  på,  om  det  var  dumt  af 
hende  at  være  taget  med  -  hun  havde  jo  ikke  øvet 
noget.  Men  da  hun  havde  hørt  to  toner  af  sangen, 
vidste  hun,  at  det  var  en  hun  kendte.  Det  var  en  af 
sangene  fra  søster  Emma  Smiths  salmebog.  Hun  trak 
vejret  dybt  og  sang  sammen  med  de  andre: 

»Vågn  op,  o,  jord,  og  syng  med  englekor, 
oplad  din  røst  på  ny 
med  tak  og  lov  stem  nu  alle  i 
og  hyld  det  smukke  morgengry.« 

(A  Collection  of  Sacred  Hymns  for  The  Church  of  Jesus 
Christ  of  Latter  Day  Saints,  1835,  nr.  77). 


Kort  efter  blafrede  lysene  derinde, 
og  vinduerne  i  Mansion  House  blev 
lukket  op.  Profeten  Joseph  Smith, 
hans  familie  og  alle  dem,  der  boede 
hos  familien  Smith,  kiggede  ud. 
»Hvem  er  det,  der  synger?« 
spurgte  en  eller  anden. 

»Hvor  er  det  smukt,«  hviskede  en  anden. 
»Er  der  engle  udenfor?« 

Selv  om  Olivia  ikke  var  en  engel,  følte  hun  sig  som 
en,  da  en  bølge  af  varme  bredte  sig  fra  hendes  hoved  og 
helt  ned  i  tåspidserne.  »Hvor  ser  profeten  glad  ud,« 
tænkte  hun. 

Da  de  var  færdige  med  at  synge,  takkede  profeten 
dem  for  deres  smukke  sang  og  velsignede  dem  i  Herrens 
navn. 

»Glædelig  jul,«  råbte  Olivia,  da  hun  og  de  andre  san- 
gere gik.  Nu  havde  hun  ikke  længere  lyst  til  at  rejse  til- 
bage til  England.  Hun  vidste,  at  hun  hørte  hjemme  her 
sammen  med  sin  familie,  den  genoprettede  kirke  og 
Herrens  profet.  Faktisk  kunne  hun  ikke  forestille  sig 
noget  bedre  sted  at  fejre  jul.  □ 

*Selv  om  Olivia  er  en  opdigtet  person,  så  har  begivenheden 
i  historien  virkelig  fundet  sted. 


DEN  SYNGENDE  BEDSTEMOR 

Vi  ved  ikke,  om  der  faktisk  var  nogen  børn  med, 
da  der  blev  sunget  den  nat.  Men  bedstemoderen 
i  historien  -  Lettice  Rushton  -  var  en  virkelig  person, 
og  hun  og  noget  af  hendes  familie  og  deres  naboer 
sang  faktisk  for  profeten  Joseph  Smith  den  jule- 
morgen i  1843. 

Lettice  Rushton,  der  var  mor  til  ti  børn,  blev 
blind  af  grå  stær,  fem  år  før  hun  blev  døbt.  Hun  var 
en  af  flere  tusinde  engelske  omvendte,  som  ivrigt 
lyttede  til  missionærerne  og  sammen  med  deres 


familier  immigrerede  til  Nauvoo  for  at  slutte  sig  til 
de  hellige. 

Profeten  Joseph  Smith  skrev  i  sin  dagbog,  at 
klokken  1  om  natten,  den  25.  december  1 843, 
samledes  Lettice  Rushton  og  hendes  familie  og 
naboer  uden  for  hans  vindue  og  begyndte  at 
synge,  »hvilket  fyldte  hele  min  sjæl  med  fryd«.  San- 
gen rørte  ham  så  meget,  at  han  »måtte  takke  ... 
vor  himmelske  Fader  for  deres  besøg  og  velsig- 
nede dem  i  Herrens  navn«  (se  History  of  the 
Church,  6:134).  D 

HISTORIER  FRA  DET  NYE  TESTAMENTE 


KRISTI  ANDET 
KOMME 


Jesus  sad  og  talte  med  sine  disciple  på  et  bjerg,  som 
hedder  Oliebjerget.  Disciplene  spurgte  ham,  hvornår 
de  onde  skulle  udryddedes,  og  hvornår  han  skulle 
komme  igen  (Herrens  andet  komme). 

Matt  24:3;  JS-M  1:4 


Jesus  fortalte  dem,  at  før  han  kom  tilbage,  ville  falske  profeter  sige,  at  de  var  Kristus,  og  mange  mennesker  ville  følge 
dem.  Han  sagde,  at  hvis  disciplene  adlød  hans  ord,  ville  de  ikke  blive  narret  af  de  falske  profeter,  og  så  ville  de  blive 
frelst. 

Matt  24:4-5,  24-27;  Mark  13:21-22;  JS-M  1:21-22,  37 


DECEMBER      2002 


Han  sagde  også,  at  før  han  kom  tilbage,  ville  der  være  mange  krige,  hungersnød,  sygdomme  og  jordskælv. 
Kærligheden  mellem  mennesker  skal  blive  kold,  der  ville  være  meget  ugudelighed,  og  en  frygtelig  sygdom  skulle 
ramme  mange  mennesker. 

L&F  45:20-23,  31-32;  JS-M  1:23 


Evangeliet  skal  prædikes  over  hele  verden,  men  mange 
mennesker  vil  ikke  lytte  til  Herrens  ord. 

JS-M  1:31 


Solen  skal  blive  mørk,  månen  skal  holde  op  med  at 
skinne,  og  stjernerne  skal  falde  fra  himlen. 

Matt  24:29;  Mark  13:24-25;  JS-M  1:33 

Når  han  kommer  tilbage,  ser  alle  de  retfærdige  ham  stige  ned  fra  skyerne  med  magt  og  stor  herlighed.  Han  sender 
sine  engle  ud  for  at  indsamle  de  retfærdige. 

Matt  24:30-31;  Mark  13:26-27;  JS-M  1:36-37 


Vi  kan  forberede  os  på  Kristi  andet  komme  ved  at  gøre  det  rette.  Vi  ved,  at  hans  komme  er  nær,  når  vi  ser  de  tegn, 
som  han  har  lovet.  Ingen  ved,  præcis  hvornår  han  kommer  tilbage,  men  hvis  vi  er  beredt,  kan  vi  til  den  tid  være 
sammen  med  ham. 

Matt  24:44;  Luk  21:36;  JS-M  1:39-40 

FÆLLESTID 


FREDS  FYRSTEN 


Vicki  F.  Matsumori 


»Om  du  er  trofast,  se,  da  er  jeg  med 
dig,  indtil  jeg  kommer.  Og  sandelig, 
sandelig  siger  jeg  dig:  Jeg  kommer 
snart«  (L&P  34:11-12). 


I  december  fejrer  vi  Jesu  Kristi  fødsel.  Vi 
synger  om  og  tænker  på  den  fredfyldte  nat, 
hvor  han  lå  i  en  beskeden  krybbe.  En  dag 
kommer  han  tilbage  -  og  denne  gang  kommer  han  med 
stor  herlighed.  Profeten  fortæller  os,  at  han  skal  »regere 
på  jorden  over  sit  folk«  (L&P  76:63). 

Ingen  ved,  præcis  hvornår  han  kommer  tilbage.  Men 
Herren  fortæller  os  dette  om  sit  andet  komme:  »...  jeg 
vil  komme  til  mit  tempel  i  ét  nu«  (L&P  36:8).  Han 
viser  sig  måske  også  andre  steder,  men  han  vil  helt  sik- 
kert komme  til  templet,  fordi  det  er  hans  hus. 

Vi  kan  læse  om  dem,  som  var  sammen  med  Jesus  i 
templet  i  gamle  dage.  Simeon  og  Anna  så  ham  i  tem- 
plet, da  han  blev  bragt  derhen  som  spæd.  De  havde 
håbet  og  ventet  på  at  se  Messias  eller  Frelseren  (se 
Luk  2:25-38).  Og  da  Jesus  var  12  år  gammel,  forbløf- 
fede han  de  lærde  mænd  i  templet  med  sin  store  for- 
ståelse og  kundskab.  De  kendte  loven  og  befalingerne, 
men  alligevel  kunne  drengen  Jesus  undervise  dem. 
(Se  Luk  2:41-47). 

De  retfærdige  nephiter  så  den  opstandne  Frelser,  da 
han  viste  sig  ved  templet  i  Overflødighedens  land.  Jesus 
Kristus  velsignede  dem  og  bad  for  dem,  og  de  blev  fyldt 
med  glæde  og  fred  (se  3  Nephi  10:12;  17:5-17). 

Jesus  Kristus  er  Messias.  Hvis  vi  tror  på  ham,  omven- 
der os  og  holder  hans  bud,  kan  vi  en  dag  stå  i  hans 
nærhed.  Så  er  vi  den  slags  mennesker,  som  står  ved 
templet,  når  han  vender  tilbage  i  herlighed. 


Her  til  jul  kan  vi  tænke  på  barnet 
i  krybben.  Vi  kan  også  tænke  på 
den  opstandne  Frelser,  som  en  dag 
kommer  til  sit  tempel. 

Forslag  til  fællestid 

i .  Skriv  følgende  skriftstedshenvisninger  på  hver  sin 
papirstrimmel:  Luk  2:4-21;  Luk  2:22-39;  Luk  2:40-52. 
Del  børnene  op  i  tre  grupper,  og  lad  hver  gruppe  forberede 
sig  på  at  fremlægge  historien  fra  en  af  skriftstedshenvis- 
ningerne.  Lad  også  hver  gruppe  tegne  folkene,  husene 
og  scenerne  fra  historien.  Lad  grupperne  fremlægge 
deres  skriftsted  på  skift.  Mens  et  barn  læser  versene 
op,  kan  de  andre  børn  vise  deres  tegninger.  Tal  om, 
hvordan  menneskene  i  historierne  fra  skriften  var  l-zredt 
på  at  være  sammen  med  Frelseren.  Syng  relevante  >ange 
eller  salmer. 

2.  Vis  et  billede  af  den  opstandne  Frelser.  Fortæl,  at  han 
kommer  til  sit  tempel,  når  han  vender  tilbage  til  jorden.  Syng 
en  sang  eller  salme  om  Frelseren  eller  Kristi  andet  komme. 
Tal  om  det,  som  børnene  kan  gøre  for  at  være  værdige  til  at 
være  i  Frelserens  nærhed,  når  han  kommer  tilbage,  og  skriv 
det  op  på  tavlen. 

3.  Indbyd  fire  voksne  til  at  komme  i  enkle  kostumer  og 
fortælle  historien  om  Frelserens  fødsel  og  besøg  i  templet. 
(Se  Luk  2:4-21;  22-39;  40-52;  3  Nephi  10:12;  17:5-17). 
De  kan  repræsentere  folk,  som  overværede  begivenheden, 
eller  som  hørte  om  den.  Lad  personerne  fremlægge  deres 
historier  i  hver  sit  hjørne  af  lokalet.  Del  børnene  op  i 
grupper  og  lad  dem  gå  fra  person  til  person,  så  de  hører 
alle  fire  historier.  Lad  børnene  tegne  en  tegning  af  en  af 
historierne,  som  de  så  kan  tage  med  hjem  og  vise  til 

deres  familie.  □ 

ILLUSTRATION 


Instruktioner 

Lim  denne  side  på  karton.  Klip  de  tre  kasser  og  figu- 
rerne ud  langs  de  stiplede  linjer.  Prik  huller,  hvor  det  er 
angivet.  Lav  en  bog  ved  at  sætte  siderne  i  den  rigtige 
rækkefølge  med  side  1  øverst.  Bind  siderne  sammen 
med  snor  eller  garn  (se  illustrationen) .  Brug  bogen  til  at 
fortælle  om,  hvordan  Jesus  besøgte  templet  i  Jerusalem 
og  i  Overflødighedens  land  i  oldtidens  Amerika.  Tal  om 
den  dag,  hvor  Jesus  vender  tilbage  til  jorden. 


FRA  VEN  TIL  VEN 


Ældste  Adhemar  Damiani 

De  Halvfjerds 


Fra  et  interview  med  Jan  Pinborough 


Jeg  blev  født  i  den  store  by  Sao  Paulo 
i  Brasilien  i  1939.  Det  år  begyndte 
anden  verdenskrig.  På  grund  af  krigen 

É  havde  min  familie  mange  problemer. 

åk  M  Der  var  ikke  meget  mad,  og  vi  havde 

11  ikke  ret  mange  penge.  Dengang  var 

livet  ikke  så  let  og  behageligt,  som  det  er  for  mange 
mennesker  i  dag.  Vi  havde  hverken  fjernsyn  eller  støv- 
sugere eller  computere.  Vi  lavede  mad  over  et  ildsted. 

Mine  fire  brødre  og  jeg  elskede  at  spille  fodbold  i 
baghaven.  Vi  havde  ikke  råd  til  en  fodbold,  så  mor 
lavede  en  bold  til  os  af  gamle 
klude.  Vi  brugte  to  frugttræer 
i  baghaven  som  mål. 

Mens  jeg  var  ganske  lille, 
lærte  mine  brødre  og  jeg 
at  hjælpe  vores  mor 
med  arbejdet  i 
huset.  Vore  foræl- 
dre lærte  os,  at 


ethvert  job  har  betydning.  De  sagde,  at  vi  altid  skulle 
udføre  vores  arbejde  godt  og  med  glæde. 

For  at  betale  for  min  skolegang  og  for  at  hjælpe 
min  far  med  at  forsørge  familien,  tog  jeg  to  deltidsjobs, 
da  jeg  var  14  år  gammel.  For  at  kunne  nå  hen  til  mit 
morgenjob  til  tiden  tog  jeg  bussen  kl.  6.30.  Om  morge- 
nen arbejdede  jeg  som  piccolo  og  rendte  ærinder  op  og 
ned  ad  trapperne  til  kontorerne  i  en  15-etagers  bygning. 
Om  eftermiddagen  bragte  jeg  varer  ud  i  hele  byen.  Så 
snart  jeg  var  færdig  på  mit  eftermiddags]' ob,  skyndte  jeg 
mig  i  skole.  Jeg  havde  timer  fra  kl.  19  til  kl.  23.  Jeg 
nåede  ikke  hjem  før  omkring  midnat.  Jeg  læste  lektier  i 
bussen  og  om  lørdagen.  Jeg  måtte  give  afkald  på  mange 
andre  aktiviteter.  Senere  måtte  jeg  også  arbejde  hårdt, 
mens  jeg  gik  på  universitetet. 

Fordi  jeg  var  villig  til  at  arbejde  hårdt,  klarede  jeg 
mig  godt  i  skolen,  og  senere  fik  jeg  mange  gode  jobs.  Jeg 

Yderst  til  venstre:  Templet  i  Sao  Paulo 
i  Brasilien,  hvor  ældste  Damiani 
virkede  i  mange  år.  Til  venstre: 
Ældste  Damiani  med  sin  hustru, 
Walkyria. 


var  øverste  direktør  for  et  stort  firma  i  Brasilien.  Jeg 
opnåede  alt  det,  fordi  jeg  havde  ydet  ofre  som  dreng. 

Hvilke  mål  vil  du  gerne  nå?  Hvis  du  er  villig  til  at 
arbejde  hårdt  og  yde  ofre,  kan  du  nå  alle  dine  mål. 

Da  jeg  var  missionspræsident,  erfarede  jeg,  at  de  bed- 
ste missionærer  ofte  var  dem,  der  havde  måttet  yde 
store  ofre  for  at  komme  på  mission.  Jeg  kendte  en  ung 
missionær,  som  tjente  penge  til  sin  mission  ved  at  gå 
med  aviser.  Mens  han  var  på  mission,  ydede  hans  yngre 
brødre  også  ofre  for  ham.  Uden  at  fortælle  ham  det  fort- 
satte de  med  at  passe  hans  job,  og  de  sparede  alle  pen- 
gene op.  Da  han  vendte  hjem,  gav  de  ham  pengene,  så 
han  kunne  læse  på  universitetet.  Han  får  snart  sin 
eksamen. 

Da  jeg  var  20  år,  døbte  missionærerne  min  kæreste 
og  hendes  familie.  Missionærerne  underviste  også  mig. 
Da  jeg  havde  læst  Mormons  Bog,  fik  jeg  et  vidnesbyrd 
og  blev  døbt.  Da  jeg  var  23,  blev  min  kæreste,  Walkyria, 
og  jeg  gift.  Flere  år  senere  rejste  vi  til  templet  i  Los 
Angeles  i  Californien  for  at  blive  beseglet  til  hinanden. 
Vi  havde  ikke  råd  til  at  tage  vores  børn  med,  så  de  blev 
beseglet  til  os,  da  det  første  tempel  i  Brasilien,  templet  i 
Sao  Paulo  blev  indviet. 

Da  det  tempel  blev  bygget,  var  de  medlemmer,  som 
boede  i  nærheden,  med  til  at  bygge  det.  De  blev  bedt 
om  at  bruge  en  dag  om  måneden  til  at  arbejde  på  tem- 
plet. Af  og  til  løb  nogle  en  risiko  for  at  miste  deres  job 
ved  at  tage  en  dag  fri  til  arbejdet  -  men  det  var 
besværet  værd!  Mange  børn  hjalp  også  til  med  at  bygge 
templet. 

Kirkens  medlemmer  bliver  som  regel  ikke  længere 
bedt  om  at  være  med  til  at  bygge  templer.  Men  hver 
gang  du  betaler  tiende,  er  du  med  til  at  betale  for  tem- 
pelbyggerier over  hele  verden.  Og  takket  være  dine  ofre 


bliver  mennesker  over  hele  verden  i  stand  til  at  komme 
i  templet.  I  dag  er  der  fire  templer  i  Brasilien! 

I  mange  år  virkede  jeg  i  templet  i  Sao  Paulo  i  Brasi- 
lien. Jeg  så  mange  familier  komme  der  for  at  blive  be- 
seglet til  hinanden.  Mange  af  dem  havde  måttet  yde 
store  ofre  for  at  komme  der.  Jeg  kan  huske  en  familie, 
som  havde  rejst  i  tre  dage  for  at  komme  til  templet.  De 
havde  seks  børn,  og  kun  et  af  børnene  havde  sko.  Fade- 
ren skammede  sig  over,  at  nogle  af  børnene  kun  havde 
sandaler  på.  Men  han  vidste,  at  det  var  vigtigere  at 


Ældste  og  søster  Damiani  med  deres  to  børn  og 
disses  ægtefæller  samt  deres  fem  børnebørn. 

komme  i  templet,  end  at  have  sko.  Det  var  en  dejlig 
oplevelse  at  se  denne  familie  blive  beseglet  til  hinanden 
i  templet. 

Du  kan  yde  dit  ved  at  yde  ofre.  Du  kan  give  af  din 
fritid  til  at  hjælpe  andre.  Du  kan  arbejde  hårdt  for  at 
klare  dig  godt  i  skolen  og  nå  dine  mål.  Du  kan  betale 
tiende,  så  der  kan  blive  bygget  templer,  og  du  kan  betale 
fasteoffer,  så  de  fattige  kan  få  mad  at  spise.  De  ofre,  som 
du  yder,  velsigner  både  dig  og  andre!  □ 


C 


Udklip 

til  »Jeg  er 
verdens  lys 


« 


Verdens  Lys 


Kimberley  Webb  og  Christine  Rappleye 

Se  instruktionerne  side  4. 


Ordet 


IDELISTE 


Uvurderlige  gaver 


Q 

Z 


Gaver,  som  kommer  fra  hjertet,  har  langt  større 
værdi,  end  noget  man  kan  købe.  De  kræver 
ofte  mere  energi,  omtanke  og  opofrelse,  så  de 
betyder  mere  for  både  giveren  og  modtageren.  Her 
er  nogle  forslag  til  uvurderlige  gaver,  som  du  kan  give 
til  jul. 

3$r  Giv  af  dig  selv  til  din  familie  og  dine  kære.  Brug 
dagen  på  at  gøre  godt  mod  dine  forældre  og  søskende. 
Du  kunne  for  eksempel  tilberede  morgenmad,  hjælpe 
med  at  pakke  gaver  ind  og  bringe  dem  ud  eller 
bordet  og  vaske  op  efter  aftensmaden. 
^r  Giv  dine  forældre  fri  et  stykke  tid.  Brug  ti< 
tage  dig  af  dine  mindre  søskende  i  juledagene. 
■fø  Deltag  i  frivilligt  hjælpearbejde. 
$fc  Besøg  en,  som  er  syg  eller  gammel.  Bed  ve 
mende  om  at  fortælle  dig  om  deres  barndoms 
-Jf£  Udtryk  din  kærlighed  til  og  taknemlighed 
Frelseren  i  dine  bønner. 
0  Julen  er  fredens  tid.  Gør  en  indsats  for  at 
blive  gode  venner  med  en,  som  du  ikke  kom- 
mer så  godt  ud  af  det  med. 
^  Du  kan  også  fremme  julefreden  ved  ikke 
at  skændes  med  dine  søskende.  Prøv  at 
behandle  din  familie  så  godt,  som  du  formår. 
^r  Skriv  et  brev  til  dine  forældre  og  tak  dem 
for  alt  det,  de  har  gjort  for  dig. 
^  Skriv  opmuntrende  breve  til  fuldtidsmis- 
sionærer  fra  dit  ward  eller  din  gren  og  lad  dem 
vide,  at  du  husker  dem  i  dine  bønner. 
^r  Red  din  brors  eller  søsters  seng 
uden  at  fortælle  nogen,  hvem 
der  gjorde  det. 


-^  Pas  børn  uden  betaling,  så  forældre  kan  få  tid  til  at 

gå  ud  sammen  til  en  julekoncert,  besøge  templet  eller 

bare  være  sammen, 

-^  Læs  juleevangeliet  for  dine  mindre  søskende  og 

fortæl  dem  om  Frelseren  (se  Luk  2) . 

-^r  Hvis  du  har  sparet  penge  på  at  give  gratis  gaver  til 

jul,  kan  du  give  et  gavmildt  fasteoffer  i  næste  måned.  □ 

SIDSTE  DAGES  HELLIGE  RØSTER 


Omsluttet  af 
min  mors 
kærlighed 

Bonnie  Danielson 

Da  jeg  var  omkring  tre  eller  fire  år 
gammel,  var  min  mor  hjælpe  - 
foreningspræsidentinde.  En  del  af 
hendes  ansvar  syntes  at  bestå  i  altid  at 
have  et  quiltningsprojekt  i  gang  der- 
hjemme. Konstant  strømmede  søstre 
ud  og  ind  af  vores  kælder  for  at  bruge 
lidt  tid  på  at  knytte  quilte.  Ofte  trå- 
dede mor  en  nål  og  lod  mig  »sy«  sam- 
men med  søstrene.  (Mine  klodsede 
sting  blev  tålmodigt  fjernet,  når  jeg 
ikke  var  der) .  Jeg  nød  disse  øjeblikke 
og  lærte  i  en  ung  alder  at  værdsætte 
quiltning  og  Hjælpeforeningen. 

Min  mor  døde  pludseligt,  da  jeg 
kun  var  fem  år  gammel.  Det  var  først 
mange  år  senere,  at  jeg  fandt  ud  af,  at 
hun  havde  efterladt  mig  en  rig  arv  af 
kærlighed.  Jeg  vil  altid  huske  den 
jul,  hvor  jeg  var  19  år,  for  det  år 
modtog  jeg   den   mest   dyrebare 
gave  fra  min  mor,  skønt  hun  var 
død  14  år  tidligere. 

Og  så  slog  det  mig  pludselig. 
Jeg  vidste  præcis,  hvorfor  jeg 
havde  quilten.  Jeg  foldede 
den  ud  og  lagde  den  om  min 
søn.  »Jeg  har  den  her  quilt,  så 
mormor  Brown  kan  give  dig 
knus,  selv  om  hun  er  oppe 
i  himlen,«  sagde  jeg. 


z 

Uden  at  jeg  vidste  det,  havde  min 
mor  inden  sin  død  syet  to  særlige 
quiltstykker  til  mig  og  min  storebror. 
Hun  havde  syet  dem  af  små  stumper 
af  vore  kjoler  og  skjorter.  Men  hun 
døde,  inden  hun  nåede  at  gøre  quil- 
tene  færdige. 

Da  jeg  blev  19,  syntes  min  store- 
søster, at  det  var  på  tide  at  få  gjort 
quiltene  færdige  til  mig  og  min  bror, 
så  hun  bad  wardets  Hjælpeforening 
om  at  gøre  dem  færdige.  Søstrene 
syede  de  smukke  sting  uden  at  ane, 
hvor  meget  det  ville  have  glædet 
min  mor. 

Da  jeg  fik  quilten  til  jul,  elskede 
jeg  denne  gave  af  hele  mit  hjerte.  Jeg 
var  jeg  slet  ikke  klar  over,  hvor  meget 
den  skulle  komme  til  at  betyde  for 
mig. 

Årene  gik,  og  jeg  blev  gift  og  fik 
min  egen  familie.  Jeg  opbevarede 
min  quilt  i  en  plasticpose  i  en  skuffe, 
så  den  ikke  blev  ødelagt  eller  slidt. 
En  dag  tog  jeg  den  frem  og  så  beun- 
drende på  den,  netop  som  en  af  mine 
små  sønner  kom  ind  og  spurgte  mig, 
hvor  jeg  havde  quilten  fra.  Jeg  for- 
klarede ham,  at  hans  mormor  Brown 
havde  syet  quilten  til  mig,  inden  hun 
døde. 

»Hvem  er  mormor  Brown?« 

spurgte  min  lille  søn. 

Det  pinte  mig,  at  mine  børn  aldrig 

havde   kendte   den   mor,    som  jeg 

elskede.  Det  smertede  mig,  at  hun 

ikke    kunne    lægge    sine    arme 

omkring  dem  og  på  sin  ømme 

og  blide   måde   fortælle   dem, 


hvor  højt  hun  elskede  dem.  Jeg  for- 
klarede så  igen  min  søn,  at  mormor 
Brown,  min  mor,  var  en  særlig  ven 
oppe  i  himlen,  som  elskede  ham. 

»Hvorfor  har  du  den  quilt,  mor?« 
spurgte  han. 

Og  så  slog  det  mig  pludselig.  Jeg 
vidste  præcis,  hvorfor  jeg  havde  quil- 
ten. Jeg  foldede  den  ud  og  lagde  den 
om  hans  lille  krop.  »Jeg  har  den  her 
quilt,  så  mormor  Brown  kan  give  dig 
knus,  selv  om  hun  er  oppe  i  himlen,« 
sagde  jeg. 

Han  smilede  bredt,  og  jeg  kunne 
se,  at  det  var  det  bedste  svar,  jeg 
kunne  give  ham. 

Siden  da  har  jeg  taget  quilten  op 
af  skuffen  meget  oftere.  Når  som 
helst  et  medlem  af  familien  er  ked  af 
det,  trist  eller  trænger  til  lidt  ekstra 
kærlighed,  så  er  quilten  en  kilde  til 
stor  trøst.  Jeg  nyder  at  røre  ved  quil- 
ten, fordi  jeg  ved,  at  min  mors  hæn- 
der også  har  rørt  den. 

Der  er  gået  mange  år,  og  i  dag  kan 
jeg  godt  knytte  en  quilt.  Mine  søstre 
og  jeg  har  brugt  meget  tid  på  at 
knytte  quilte  og  tale  om  mor.  Da  jeg 
er  den  yngste,  fortæller  mine  søstre 
mig  historier  om  hende,  som  hjælper 
mig  til  at  lære  hende  bedre  at  kende. 
Men  uanset  hvor  mange  historier  jeg 
hører,  har  intet  hjulpet  mig  eller 
mine  børn  mere  med  at  vende  hjer- 
tet til  min  mor,  end  den  quilt  jeg  fik 
til  jul,  det  år  jeg  fyldte  19. 

Bonnie  Danielson  er  medlem  af  Rancho 
Del  Mar  Park  Ward,  Alma  Stav  i  Chandler 
i  Arizona 

At  leve  julen 

Julia  Maria  Cortés  de  Peluso 

Få  dage  før  jul  tog  jeg  hen  til  et 
travlt  indkøbscenter  i  Buenos 
Aires  for  at  ordne  nogle  ærinder. 
Ligesom  alle  andre  stoppede  jeg  op  for 
at  betragte  juleudsmykningerne,  som 
syntes  at  være  over  det  hele.  »Gid  jeg 
havde  noget  af  den  julepynt  til  at 
udsmykke  mit  hjem  med,«  tænkte  jeg. 
På  hjemvejen  standsede  min  bus 
på  et  lille  torv.  På  en  bænk  sad  en 
velklædt  ung  mand  med  pænt  tøj  og 
pæne  sko.  Han  smilede,  talte  med 
og,  frem  for  alt,  lyttede  til  en  ældre 
mand  med  langt  hår  og  skæg.  Den 
gamle  mands  tøj  var  snavset  og  slidt, 
og  han  havde  ingen  sko.  Bænken  så 
ud  til  at  være  hans  hjem. 

Jeg  tænkte  over  den  skærende 
kontrast  mellem  de  to  mænd  -  i  udse- 
ende, alder  og  omstændigheder. 
Hvor  var  det  dog  dejligt  at  se  dem 
tale  sammen,  især  fordi  den  gamle 
mand  havde  meget  at  sige  og  så  ud 
til  at  nyde  samtalen.  I  det  øjeblik 
følte  jeg,  at  julen  var  kommet.  Der 
var  ingen  blinkende  lys,  ingen 
julepynt,  ingen  kranse  og  ingen  jule- 
træer -  blot  en,  som  gav  af  sin  tid,  en, 
som  lyttede  respektfuldt  til  en  anden. 
Der  var  ingen  nedladenhed,  for- 
domme, selviskhed,  diskrimination 
eller  arrogance. 

Da  faldt  det  mig  ind,  at  vi  kan 
give  sådanne  kærlige  gaver  året 
rundt.  Vi  kan  tænde  håbets  lys  for 
dem,  som  har  brug  for  det. 


Jeg  lovede  mig  selv,  at  jeg  aldrig 
mere  ville  lade  juleforberedelserne 
komme  i  vejen  for  at  leve  julen. 

Julia  Maria  Cortés  de  Peluso  er  medlem 
af  Villa  Elvira  Ward  i  Villa  Elvira  Stav  i  La 
Plata  i  Argentina. 


Hvid  jul 
i  Ecuador 


Carl  Grossen 

Som  ny  fuldtidsmissionær  glæ- 
dede jeg  mig  til  at  se,  hvordan 
julen  var  i  Guayaquil  i  Ecuador,  hvor 
jeg  tjente. 

Jeg  vidste  godt,  at  vi  ikke  fik  en  jul 
med  hvid  sne,  som  jeg  var  vant  til. 
Da  tanken  om  kalkun,  gaver,  lys 
og  julesalmer  for  gennem  mit 
hoved,  begyndte  jeg  at  længes  efter 
de  juletraditioner,  jeg  kendte  til. 

Min  kammerat  og  jeg  følte  en  for- 
nyet iver  og  et  større  ansvar  for  at 
forkynde  Jesu  Kristi  evangelium  for 
at  give  julen  mere  indhold. 

En  dag  i  december  besøgte  vi 
senor  Torres  beskedne  hjem  og 
fik  en  hjertelig  modtagelse.  Han 
fortalte  os,  at  han  havde  ventet 
på  og  bedt  angående  sandheden 
i  otte  år.  I  gennem  to  måneder  var 
min  kammerat  og  jeg  dagligt  gået 
forbi  hans  hus  uden  at  stoppe  op. 
Senor  Torres  sagde:  »Jeg  havde  lyst 
til  at  stoppe  jer  og  høre  mere  om 
jeres  kirke,  men  I  gik  altid  så  hurtigt, 
at  jeg  regnede  med,  at  I  havde  for 
travlt  til  mig.«  Bønner  var  blevet 


besvaret.  Med  stor  glæde  begyndte  vi 
at  undervise  senor  Torres  og  hans 
familie. 

Juleaften  nærmede  sig,  og  vi  glæ- 
dede os  til  at  se  familien  Torres,  mens 
vi  var  på  vej  hen  for  at  undervise 
dem  for  fjerde  gang.  Inden  vi  ban- 
kede på  døren,  så  vi  gennem  vinduet 
noget,  som  rørte  os  dybt. 

Da  familien  Torres  blev  døbt,  fuld- 
endtes julen  for  mig.  Min  kamme- 
rat kiggede  på  mig  og  hviskede: 
»Så  blev  det  alligevel  en  hvid  jul.« 


Skønheden  syntes  at  stråle  ud  af 
hele  familien.  Deres  kærlige  øjne, 
røde  kinder  og  milde  ansigter  lyste 
op  i  den  mørke  stue.  Under  et  træ  på 
et  bord  i  hjørnet  stod  en  lille  jule- 
krybbe, som  viste  beretningen  om 
familien  i  stalden.  To  små  piger 
lænede  sig  ivrigt  mod  deres  mors 
skulder,  mens  hun  læste  højt  fra  en 


bog,  vi  havde  givet  hende,  nemlig 
Evangeliske  principper.  Det  ældste 
barn,  otteårige  Victor,  kiggede  på, 
mens  hans  far  spillede  »Stille  nat« 
på  xylofon. 

Victor  fik  øje  på  os  og  kom 
løbende  for  at  byde  os  velkommen. 
Sammen  med  dem  sang  vi  »Stille 
nat«  på  spansk.  Bagefter  bad  de  os 
om  at  synge  den  på  engelsk,  og  der- 
efter sang  vi  den  igen  på  spansk  alle 
sammen. 

Søster  Torres  fortalte  os,  at  inden 
vi  havde  forkyndt  evangeliet  for 
hendes  familie,  havde  hun  ikke  haft 
lyst  til  at  fejre  jul.  Men  nu  var  bille- 
derne af  Kristus,  julemusikken  og 
krybben  blevet  hentet  frem  fra  ska- 
bet, hvor  de  havde  samlet  støv  de 
sidste  tre  år.  Julens  sande  ånd  var 
vendt  tilbage,  da  vi  havde  forkyndt 
evangeliets  budskab  for  dem.  Som 
Herrens  tjenere,  der  vidnede  om 
hans  navn,  havde  vi  været  med  til  at 
bringe  Jesus  Kristus  tilbage  til  famili- 
ens jul. 

Den  tredje  uge  i  december  blev 
julen  fuldendt  for  mig,  da  jeg  så  bror 
og  søster  Torres  og  Victor,  klædt  i 
hvidt,  træde  ned  i  dåbens  vande  og 
blive  medlemmer  af  Jesu  Kristi  Kirke 
af  Sidste  Dages  Hellige.  Min  kamme- 
rat kiggede  på  mig  og  hviskede:  »Så 
blev  det  alligevel  en  hvid  jul.«  Jeg 
kunne  ikke  have  ønsket  mig  en 
bedre  jul. 

Carl  Grossen  er  medlem  af  Crescent 
Park  3.  Ward  i  Crescent  Park  Stav  i  Sandy 
i  Utah. 


Min  fars 
gave  til  mig 

Ruth  M.  Anderson 

Jeg  er  nu  oldemor,  men  jeg  glem- 
mer aldrig  en  jul,  jeg  oplevede 
som  barn. 

Vi  var  14  børn  i  familien,  og  vi 
boede  i  en  lille  by  på  landet.  Vi  var 
meget  fattige,  hvad  angik  denne 
verdens  gods,  men  det  vidste  jeg 
ikke  på  det  tidspunkt.  I  byen  var  der 
en  familie,  som  var  endnu  fattigere 
end  os.  Moderen  var  død,  og  fade- 
ren arbejdede  langt  fra  hjemmet,  så 
de  større  børn  måtte  tage  sig  af  de 
mindre. 

Da  vi  havde  pakket  vore  gaver  ud, 
talte  min  far  om  de  moderløse  børn, 
som  måske  ikke  fik  nogen  gaver.  Han 
foreslog,  at  vi  hver  især  valgte  en  af 
vore  nye  gaver,  som  vi  så  skulle  lægge 
i  en  æske  sammen  med  mad  og  lidt 
slik  til  denne  familie. 

Jeg  havde  fået  tre  gaver  -  en 
dukke,  en  halskæde  og  noget  tøj. 
Det  var  meget  svært  for  mig  at 
vælge!  Jeg  havde  brug  for  tøj,  og  jeg 
havde  ønsket  mig  dukken  længe, 
men  halskæden  var  så  smuk  og  gli- 
trende. Efter  et  stykke  tid  lagde  jeg 
tøvende  halskæden  ned  i  æsken. 

Det  var  mørkt  uden  for  julenat, 
da  far  knappede  vore  frakker  og  satte 
os  alle  sammen  op  i  den  hestetrukne 
kane.  Vi  stillede  æsken  uden  for 
familiens  dør  uden  at  skrive,  hvem 
den  var  fra. 

Næste  søndag  så  jeg  halskæden 
hænge  om  halsen  på  en  pige  på  min 
egen  alder.  Hun  fortalte  mig  glæde- 
strålende, at  julemanden  havde  stil- 
let en  æske  med  gaver  til  dem  juleaf- 
ten. Selvfølgelig  havde  mine  forældre 
svoret  os  til  tavshed.  Far  havde  for- 
talt os,  at  det  bedste  ved  at  give 
var  at  forblive  anonym.  Men  jeg 
vil  ikke  påstå,  at  jeg  glædede  mig 
over  at  se  det,  der  skulle  have  været 
min  halskæde,  om  halsen  på  en 
anden. 

Skønt  det  dengang  ikke  var  en  let 
lektie  at  lære,  indser  jeg  nu,  hvor 
meget  den  oplevelse  har  påvirket  mit 
liv.  Som  barn  mente  jeg,  at  far  havde 
bedt  mig  om  at  give  afkald  på  en  af 
mine  gaver,  men  senere  forstod  jeg, 
at  han  faktisk  havde  givet  mig  den 
mest  dyrebare  gave,  jeg  nogensinde 
har  fået.  Hvor  må  han  have  elsket 
mig  højt,  siden  han  lærte  mig,  at  det 
er  vigtigere  at  elske  nogen  end  at 
have  noget!  Min  fars  kærlige  eksem- 
pel har  hjulpet  mig  til  at  forstå  vor 
himmelske  Faders  kærlighed,  han, 
som  gav  os  den  største  af  alle  gaver, 
da  han  gav  os  sin  Enbårne  Søn. 

Ruth  M.  Anderson  er  medlem  af  North 
Logan  3.  Ward  i  Green  Canyon  Stav  i  North 
Logan  i  Utah. 

Hun  bragte  lys 

Muriel  Robinson 

For  mange  år  siden  flyttede  min 
mand  Ken   og  jeg  til   Provo   i 
Utah,    så   han   kunne   studere   på 


Brigham  Young  University.  Inden  vi 
flyttede,  rejste  Ken  derned,  købte  en 
husvogn  og  sørgede  for  at  vand, 
gas  og  strøm  var  tilsluttet,  når  vi 
flyttede  ind. 

Vi  ankom  til  Provo  en  kold 
decembernat.  Alle  vores  ejendele 
var  stuvet  ind  bag  i  den  lejede  vare- 
vogn. Vi  var  trætte  og  irritable  efter 
den  lange  rejse.  Jeg  var  seks  måneder 
henne  og  kunne  mærke  følgerne  af 
at  have  gjort  rent,  pakket  og  rejst. 
Shawna,  vores  lille  datter  på  femten 
måneder,  var  træt  og  græd. 

Da  vi  åbnede  døren  til  vores  nye 
hjem,  blev  vi  mødt  af  et  koldt  vind- 
pust. Vandet  og  elektriciteten  var 
sluttet  til,  men  af  en  eller  anden 
årsag  var  gassen  det  ikke.  Vi  var  for 
trætte  til  at  gøre  noget,  så  vi 
anbragte   en  madras   på  gulvet  og 

tændte  for  et  elektrisk  varmetæppe, 

så  vi  kunne  varme  os.  Vi  forsøgte  at 

sove  med  vores  lille  datter 

imellem  os,  men  hun  græd 

det  meste  af  natten.  Da 

det  blev  morgen,  var  vi 

næsten  lige  så  trætte,  som  da  vi  var 

gået  i  seng. 

Da  vi  havde  tømt  varevognen, 

kørte    Ken   hen   for    at 

aflevere     den,     tale     j 

med    gasværket    og 

få     installeret     en 

telefon.     Jeg     gav 

Shawna  flyverdragt 

på.  Så  anbragte  jeg 

hende    i    hendes 

høje  stol,  hvor 


hun  kunne  pusle  med  sit  legetøj, 

mens  jeg  pakkede  flyttekasserne  ud. 

Da  jeg  pakkede   den  elektriske 

stegepande  ud,  bestemte  jeg  mig  for 

at  varme  lidt  vand  i  den,  så 


Udenfor  stod  en  kvinde  og  rystede 
af  kulde  og  med  sæbeskum  fil  op 
over  albuerne.  Hun  præsenterede 
sig  som  grenens  hjælpeforenings- 
præsidentinde  og  sagde,  at  Ånden 
havde  sendt  hende. 


jeg  kunne  vaske  skabene  af.  Men  da 
jeg  lukkede  op  for  vandet  ved  køk- 
kenvasken, faldt  hanen  af,  og  vandet 
sprøjtede  op  i  luften.  Jeg  forsøgte  at 
afbryde  vandet  på  stophanen  under 
vasken,  men  jeg  magtede  ikke  at 
dreje  den.  Desperat  søgte  jeg  efter 
hovedstophanen  uden  for  huset.  Da 
jeg  endelig  fandt  den,  sejlede  køkke- 
net og  stuen  i  vand. 

Mens  jeg  desperat  flyttede  kas- 
serne væk  fra  vandet,  fornemmede 
Shawna  min  panik  og  begyndte  at 
skrige.  Jeg  bar  hende  på  den  ene  arm, 
mens  jeg  blev  ved  med  at  flytte  kas- 
ser med  den  anden. 

Så  fik  jeg  pludselig  plukveer.  Nu 
gik  der  for  alvor  panik  i  mig.  Jeg 
kendte  ikke  nogen  i  nabolaget,  og  jeg 
havde  ikke  nogen  telefon,  så  jeg 
kunne  ringe  efter  hjælp.  Desperat 
bad  jeg:  »Kære  himmelske  Fader, 
hjælp  mig!« 

Jeg  glemmer  aldrig  den  banken, 
som  lød  fra  døren  kort  efter.  Uden- 
for stod  en  kvinde  og  rystede  af 
kulde  og  med  sæbeskum  til  op  over 
albuerne.  Hun  præsenterede  sig 
som  Amalia  Van  Tassel,  grenens 
hjælpeforeningspræsidentinde,    og 

o 

sagde,  at  Anden  havde  sendt  hende 
hen  til  mig. 

Jeg  fik  senere  at  vide,  at  Amalia 
havde  stået  midt  i  opvasken,  da  hun 
pludselig  følte  sig  tilskyndet  til  at 
kigge  ind  til  den  nye  familie,  som 
netop  var  flyttet  ind.  Da  hun  for- 
nemmede, at  det  hastede,  gav  hun 
sin  ældste  datter  besked  på  at  kigge 


efter  de  andre  børn,  og  uden  at  tørre 
hænderne  eller  tage  en  frakke  på 
skyndte  hun  sig  hen  til  min  dør. 

Amalia  fik  mig  ned  at  ligge, 
trøstede  Shawna,  tørrede  vandet  op 
og  inviterede  min  familie  over  til 
aftensmad.  Hun  bragte  lys,  tryghed 
og  trøst  til  mig  den  mørke  december- 
dag. Hvilen  fik  veerne  til  at  gå  i  sig 
selv  igen,  Ken  ordnede  vasken, 
gasværket  tændte  for  gassen,  og 
de  transportable  varmeapparater 
tørrede  de  våde  tæpper. 

Jeg  har  altid  været  min  himmel- 
ske Fader  taknemlig  for,  at 
han  besvarede  min  bøn  den  dag. 
Og  jeg  er  taknemlig  for  en  kærlig 
hjælpeforeningspræsidentinde, 
som  hurtigt  fulgte  Helligåndens 
tilskyndelser. 

Muriel  Robinson  er  medlem  af  Sunset 
Heights  3.  Ward  i  Sunset  Heights  Stav 
i  Orem  i  Utah. 

Det  lille 
julemirakel 

Navnet  tilbageholdt 

I  julen  1996  tjente  jeg  som  missio- 
nær i  det  sydlige  Spanien.  Min 
kammerat,  søster  Noel*,  var  fuld  af 
begejstring  og  havde  en  evne  til  at 
elske  alle.  Ofte  så  jeg  Kristi  kærlig- 
hed lyse  ud  af  hendes  ansigt. 

Søster  Noel  og  jeg  arbejdede 
med  stor  iver  i  en  lille  andalusisk 
by,  hvor  medlemmerne  elskede  os 


og  syntes  at  glæde  sig  over  at  have 
missionærer  iblandt  sig.  Det  var  en 
dejlig  tid,  og  vi  kunne  fornemme 
julens  ånd  i  gaderne  og  blandt  war- 
dets  medlemmer.  Søster  Noel  og  jeg 
havde  begge  modtaget  små  julega- 
ver fra  vores  familie,  venner  og 
hjemward,  så  vi  havde  rigeligt  med 
julegodter. 

Næsten  alle,  vi  kendte,  virkede 
glade,  bortset  fra  familien  Fernåndez. 
Faderen  var  arbejdsløs  og  havde 
ingen  penge  til  at  købe  gaver  til  sine 
børn  for.  Da  min  kammerat  hørte  om 
deres  situation,  mente  hun,  at  vi 
burde  gøre  noget  for  at  hjælpe  dem. 
Vi  talte  om,  hvad  vi  kunne  gøre  for 
dem. 

Et  medlem  af  wardet  hjalp  os  med 
at  samle  alle  de  godter  sammen,  som 
vores  familier  havde  sendt  os.  For  de 
penge,  som  vi  havde  fået,  købte  vi 
legetøj  til  børnene. 

Familien  Fernåndez  blev  overra- 
skede og  glade.  Men  det  lille  mirakel 
endte  ikke  her.  Takket  være  denne 
lille  gerning  blev  min  kammerat  og 
jeg  velsignet  med  en  større  kærlig- 
hed til  alle  medlemmerne. 

Takket  være  min  kammerat  erfa- 
rede jeg,  at  det  er  saligere  at  give  end 
at  modtage.  Det  glædede  mig  at 
skænket  noget  til  en  familie,  der 
havde  mere  brug  for  det  end  jeg  selv. 
Jeg  vil  altid  være  taknemlig  for  søster 
Noel,  som  lærte  mig,  at  det  kan  være 
jul  hver  eneste  dag,  hvis  vi  deler 
Frelserens  kærlighed  med  andre.  □ 

*Navne  er  ændret 

LILLE 


Joshua  DeMoux 


ILLUSTRATIONER:  DILLEEN  MARSH 


Det  var  vores  første  jul  hjemmefra.  Ældsterne 
Heemeyer,  Bright,  Kehoe,  Schulze,  Westover  og 
jeg  var  samlet  i  en  lejlighed  for  at  fejre  jul  sam- 
men. Vi  håbede,  at  når  vi  var  samlet  som  missionærdi- 
strikt  denne  aften,  ville  vi  lettere  klare  savnet  af  vores 
hjem. 

Klokken  var  17.30  om  eftermiddagen,  og  vi  var  alle  en 
smule  modløse.  Det  var  vanskeligt  at  lave  aftaler  med 
undersøgerne  og  finde  nye  mennesker,  som  vi  kunne 
undervise.  »Kom  tilbage  efter  jul,«  sagde  de  alle  sammen. 
Da  vi  havde  snakket  lidt  sammen,  foreslog  ældste 
Schulze,  at  vi  skulle  gå  ud  og  synge  julesalmer  for  vores 
undersøgere  og  nogle  af  medlemmerne.  Vi  syntes  alle 
sammen,  at  det  var  en  god  idé,  så  vi  planlagde  et  lille 
program.  Vi  begyndte  med  to  salmer  og  et  åndeligt  bud- 
skab. Derefter  sluttede  vi  af  med  endnu  en  salme  og  en 
bøn.  Hele  programmet  var  kun  20  minutter  langt,  men  vi 
var  alle  tilfredse  med  det. 

Inden  vi  gik  ud,  bad  vi  en  bøn.  Så  begav  vi  os  ud  i  den 
kolde  aften  i  det  sydlige  Chicago  i  staten  Illinois  i  USA. 


Vores  første 
stop  var  hjemme  hos 

et  medlem,  hvis  datter  og  to  børnebørn  undersøgte  Kir- 
ken. Vi  var  bestemt  ikke  noget  Mormontabernakelkor, 
men  af  seks  ældster  at  være  lød  det  nu  meget  godt.  Da 
vi  havde  fremført  vores  program,  sagde  familien,  at 
vores  »gave«  var  den  bedste,  de  nogensinde  havde 
modtaget. 

Kort  efter  var  vi  henne  i  en  anden  lejlighed  og  frem- 
førte vores  program  for  endnu  en  familie.  For  hvert  stop 
øgedes  vores  begejstring  og  glæde.  Vi  blev  ved  med  at 
høre  de  samme  ord:  »Det  er  den  bedste  gave,  vi  nogen- 
sinde har  fået.  I  har  virkelig  bragt  julens  ånd  med  jer.« 

Den  aften  fik  jeg  en  større  forståelse  af  julen  -  nemlig 
at  det  at  dele  og  tjene  andre  er  det,  som  Jesu  Kristi  tje- 
nestegerning drejede  sig  om.  Og  mens  vi  havde  travlt 
med  at  tjene  andre  og  Frelseren,  syntes  vore  hjem  slet 
ikke  så  langt  væk.  □ 

Joshua  DeMoux  er  medlem  af  Wandamere  Ward  i  Salt  Lake  City 
Syd  Stav. 

BESØGSLÆRERINDEBUDSKABET 


GLÆD  DIG  OVER  TEMPLETS  VELSIGNELSER 


o 


z 
z 


Læs  følgende  budskab  med  en 
bøn  i  hjertet  og  udvælg  de 
skriftsteder  og  udtalelser,  som 
er  til  gavn  for  de  søstre,  som  du  besøger. 
Fortæl  om  dine  egne  oplevelser  og  vid- 
nesbyrd; indbyd  søstrene  til  at  gøre  det 


samme. 


Es  2:2-3:  »Til  sidst  skal  det  ske,  at 
Herrens  tempelbjerg  står  urokkeligt, 
højt  over  bjergene,  knejsende  over 
højene.  Alle  folkeslag  skal  strømme 
dertil,  talrige  folk  skal  drage  af  sted 
og  sige:  >Kom,  lad  os  drage  op  til 
Herrens  bjerg  ...  han  skal  vise  os  sine 
veje,  og  vi  vil  gå  på  hans  stier.« 

Ældste  David  B.  Haight  fra  De 
Tolv  Apostles  Kvorum:  »Kom  vær- 
digt og  regelmæssigt  til  templet.  I  vel- 
signer ikke  blot  de  afdøde,  men  I  kan 
frit  modtage  den  lovede  personlige 
åbenbaring,  der  kan  velsigne  jeres  liv 
med  kraft,  viden,  lys,  skønhed  og 
sandhed  fra  det  høje,  som  vil  vejlede 
jer  og  jeres  efterkommere  til  evigt  liv. 
Hvilken  person  ønsker  ikke  disse  vel- 
signelser, som  profeten  Joseph  Smith 
gav  udtryk  for  ved  indvielsen  af  tem- 
plet i  Kirtland.  Han  sagde:  >Og  vi 
beder  dig,  hellige  Fader,  at  dine  tje- 
nere må  gå  ud  af  dette  [hus] ,  iklædt 
din  kraft,  og  at  dit  navn  må  findes  på 
dem  og  din  herlighed  omgive  dem  og 
dine  engle  have  befaling  til  at  våge 
overdem<  (L&P  109:22). 


Når  I  kommer  tilbage  fra  templet, 
så  tal  med  jeres  børn  og  kære  der- 
hjemme om  jeres  følelser  om  det,  I 
har  oplevet.  Tal  ikke  om  de  hellige 
ordinancer,  men  om  den  kærlighed 
og  kraft,  som  de  udtrykker. 

...  Jeres  konsekvent  positive 
omtale  af  det,  I  oplever  i  templet,  vil 
i  jeres  børn  skabe  et  ønske  om  at 
modtage  de  samme  velsignelser  og 
give  dem  en  stærk  motivation  til  at 
modstå  de  fristelser,  som  kan  forhin- 
dre dem  i  at  modtage  templets  vel- 
signelser« (»Kom  til  Herrens  hus«, 
Stjernen,  juli  1992,  s.  17). 

Præsident  Howard  W.  Hunter 
(1907-1995):  »Herren  ønsker,  at 
hans  folk  skal  være  et  te mpelmo rive- 
ret folk.  Jeg  gentager,  hvad  jeg  før  har 
sagt:  Det  vil  behage  Herren,  at  hver 
eneste  voksent  medlem  af  Kirken  var 
værdig  til  -  og  besad  -  en  gyldig 


tempelanbefaling,  selvom  afstanden 
til  templet  måske  ikke  muliggør  en 
umiddelbar  eller  hyppig  brug  af  den. 
Det,  som  vi  skal  eller  ikke  skal  gøre 
for  at  være  værdige  til  at  besidde  en 
tempelanbefaling,  er  netop  det,  som 
vil  sikre  vores  lykke  som  enkeltperso- 
ner og  familier«  (»Et  tempelmotive- 
ret  folk«,  Stjernen,  maj  1995,  s.  6). 

Præsident  Gordon  B.  Hinckley: 
»Enhver  mand  eller  kvinde,  som 
tager  til  templet,  træder  ud  af  den 
bygning  som  et  bedre  menneske,  end 
vedkommende  var,  da  han  eller  hun 
gik  derind.  Det  er  noget  forbløf- 
fende, som  sker  for  os  alle  ...  Har  du 
problemer  og  sorger  og  bekymringer? 
Længes  du  efter  fred  i  hjertet  og  en 
mulighed  for  at  kommunikere  med 
Herren  og  fundere  over  hans  veje? 
Tag  til  Herrens  hus  og  fornem  der 
hans  Ånd  og  kommuniker  med  ham, 
så  oplever  du  en  fred,  som  du  ikke 
finder  noget  andet  sted«  (stavskon- 
ference  i  Wandsworth  i  England,  den 
27.  august  1995). 

■  Hvordan  kan  templets  ordinancer 
og  pagter  påvirke  os? 

■  Hvordan  kan  vi  fortælle  familie- 
medlemmer og  andre  om  templet  på  en 
måde,  så  de  får  et  ønske  om  at  leve  vær- 
digt til  at  kunne  komme  der? 

■  Hvordan  kan  vores  julehøjtid  blive 
mere  meningsfyldt  takket  være  vores 
kundskab  om  templets  velsignelser?  □ 


RETSKAFNE 


Mere  end  nogensinde  før  har  vi  brug 
for  troende,  dydige,  visionære  og 
barmhjertige  kvinder,  som  kan  høre 
Herrens  røst  og  villigt  følger  den. 

Ældste  M.  Russell  Ballard 

De  Tolv  Apostles  Kvorum 

Mit  emne  betyder  meget  for  mig.  Jeg 
har  været  gift  med  søster  Ballard  i  50  år. 
Den  største  dag  i  mit  liv  var  den  dag, 
hvor  jeg  traf  Barbara  Bowen.  Mit  livs 
største  præstation  var  at  overtale  hende  til  at  gifte  sig 
med  mig.  Det  var  en  meget  stor  dag,  da  vi  blev  gift  i  tem- 
plet i  Salt  Lake  City.  Vi  er  forældre  til  to  sønner  og  fire 
døtre.  Muligvis  gør  det  at  være  far  til  fire  døtre  og  nu 
bedstefar  til  22  piger  mig  til  lidt  af  en  ekspert  i  emnet 
kvinder. 

Når  jeg  tænker  over  den  tid,  som  venter  forude,  tror 
jeg,  at  dette  budskab  er  vigtigt  for  både  mænd  og  kvinder. 
Så  jeg  vil  opfordre  mændene  til  at  overveje  disse  ord 
med  en  bøn  i  hjertet:  Jeres  liv  påvirkes  i  høj  grad  af  de 
kvinder,  som  er  jeres  hustruer,  jeres  døtre  og  dem,  som  I 
arbejder  med  og  tjener  sammen  med  i  Kirken. 

Lad  mig  slå  tonen  an  ved  at  citere  fra  et  brev,  som  blev 
sendt  til  Kirkens  hovedsæde.  Denne  kvinde  skrev: 

»Jeg  har  en  pragtfuld  mand  og  børn,  som  jeg  elsker 
inderligt.  Jeg  elsker  Herren  og  hans  kirke,  mere  end  jeg 
kan  beskrive.  Jeg  ved,  at  Kirken  er  sand!  Jeg  ved  godt,  at 


jeg  ikke  burde  være  skuffet  over  at  være  den,  jeg  er.  Alli- 
gevel har  jeg  lidt  under  en  identitetskrise  gennem  det 
meste  af  mit  liv.  Jeg  har  aldrig  vovet  at  give  udtryk  for 
disse  følelser,  men  har  skjult  dem  bag  det  brede,  selvsikre 
smil,  som  jeg  viser  i  Kirken  hver  uge.  I  årevis  har  jeg  tviv- 
let på,  om  jeg  besad  nogen  værdi  udover  at  være  hustru 
og  mor.  Jeg  har  frygtet,  at  mænd  er  til  for  at  kunne  nyde 
glæde,  hvorimod  kvinder  er  til  for  at  blive  overset. 
Jeg  længes  efter  at  føle,  at  jeg  som  kvinde  har  værdi  i 
Herrens  øjne.« 

Jeg  vil  gerne  svare  på  det,  som  tynger  denne  trofaste 
kvinde.  Har  Herren  respekt  for  kvinder?  Betyder  kvinder 
noget  for  Herren?  Svaret  er  ja  -  et  rungende  ja! 

KVINDERS  VÆRDI 

Ældste  James  E.  Talmage  (1862-1933)  fra  De  Tolv 
Apostles  Kvorum  sagde,  at  »verdens  mest  fremragende 
ridder  og  forsvarer  for  kvinden  og  kvindeligheden  er 
Jesus  Kristus«  (Jesus  Kristus,  s.  497).  Det  tror  jeg  på.  Den 
første  gang  Herren  gav  sig  til  kende  som  Kristus,  var  til 
en  samaritansk  kvinde  ved  Jakobsbrønden.  Han  fortalte 
hende  om  det  levende  vand  og  sagde  så  blot:  »Det  er 
mig«  (Joh  4:26) .  Og  til  Martha  sagde  han:  »Jeg  er  opstan- 
delsen og  livet;  den,  der  tror  på  mig,  skal  leve,  om  han 
end  dør«  (Joh  11:25-26). 

Og  i  sin  store  smerte,  mens  han  hang  på  korset, 
tænkte  Frelseren  på  et  andet  menneske  -  sin  mor  -  da 
han  i  det  frygtelige,  men  herlige  øjeblik  bad  Johannes  den 

erren  elsker 
især  retskafne 
kvinder  -  kvinder,  som 
stræber  efter  at  leve  og 
tjene  som  Guds  kvinder. 


F 


elskede  om  at  tage  sig  af  hende,  som  var  hun  hans  egen 
mor  (se  Joh  19:26-27). 

Og  dette  kan  I  være  sikre  på:  Herren 
elsker  især  retskafne  kvinder  -  kvinder, 
som  ikke  blot  er  trofaste,  men  også  fulde  af 
tro,  kvinder,  som  er  optimistiske  og  mun- 
tre,  fordi  de  ved,  hvem  de  er,  og  hvor  de 
skal  hen,  kvinder,  som  stræber  efter  at  leve 
og  tjene  som  Guds  kvinder. 

Der  er  dem,  som  påstår,  at  mænd  nyder 
særlig  gunst  hos  Herren,  fordi  de  er  ordine- 
ret til  at  bære  præstedømmet.  Enhver,  som 
tror  dette,  forstår  ikke  saliggørelsens  store 
plan.  Mænds  og  kvinders  førjordiske  og  jor- 
diske natur  blev  fastlagt  af  Gud  selv,  og  det 
ligger  simpelthen  ikke  i  hans  natur  at  mind- 
ske nogle  af  sine  børns  rolle  eller  ansvar. 

Som  præsident  Joseph  Fielding  Smith 
(1876-1972)  har  forklaret:  »Herren  tilby- 
der sine  døtre  de  samme  åndelige  gaver  og 
velsignelser,  som  hans  sønner  tilbydes« 
(Conference  Report,  april  1970,  s.  59).  Vi 
modtager  alle,  både  mænd  og  kvinder,  Helligåndsgaven 
og  har  ret  til  personlig  åbenbaring.  Vi  kan  alle  påtage  os 
Herrens  navn,  blive  Kristi  sønner  og  døtre,  modtage  tem- 
plets ordinancer,  som  begaver  os  med  kraft,  modtage 
evangeliets  fylde  og  opnå  ophøjelse  i  det  celestiale  rige. 
Disse  åndelige  velsignelser  er  tilgængelige  for  både  mænd 
og  kvinder  i  overensstemmelse  med  deres  trofasthed  og 
deres  indsats  for  at  modtage  dem. 

Den  grundlæggende  doktrinære  hensigt  med  jordens 
skabelse  er  at  sikre  Guds  åndelige  børns  fortsatte  udvik- 
ling hen  mod  ophøjelse  og  evigt  liv.  Gud  sagde  til  Moses: 

»Og  jeg,  Gud,  skabte  mennesket  i  mit  eget  billede;  i 
min  Enbårnes  billede  skabte  jeg  ham,  mand  og  kvinde 
skabte  jeg  dem. 

Og  jeg,  Gud,  velsignede  dem  og  sagde  til  dem:  Bliv  frugt- 
bare og  mangfoldige  og  opfyld  jorden«  (Moses  2:27-28). 


hver  retskaffen 

mand  og  kvinde  har 

en  betydningsfuld 

rolle  at  spille  i  den 

fortsatte  opbyggelse 

af  Guds  rige. 


Kirkens  familieproklamation  bekræfter,  at  Gud  ikke 
har  trukket  denne  befaling  tilbage  eller  ændret  på  den. 
Det  Første  Præsidentskab  og  De  Tolv 
Apostle  »erklærer  højtideligt,  at  ægte- 
skab mellem  mand  og  kvinde  er  indstif- 
tet af  Gud,  og  at  familien  er  af  afgørende 
betydning  i  Skaberens  plan  for  sine 
børns  evige  skæbne«  (»Familien:  En 
proklamation  til  verden«,  Liahona, 
oktober  1998,  s.  24). 

Denne  lære  får  til  tider  kvinder  til  at 
spørge:  »Afhænger  en  kvindes  værdi 
udelukkende  af  hendes  rolle  som  hustru 
og  mor?«  Svaret  er  enkelt  og  indlysende: 
Nej.  Skønt  der  ikke  er  noget,  som  en 
kvinde  kan  gøre,  der  har  mere  vidtræk- 
kende og  evige  konsekvenser  end  at 
opdrage  sine  børn  til  at  vandre  i  retfær- 
dighed, er  moderskabet  og  den  ægteska- 
belige status  ikke  det  eneste  mål  for  en 
kvindes  værdi.  Nogle  kvinder  nyder 
ikke  det  privilegium  at  blive  gift  eller 
opdrage  børn  i  dette  liv.  Men  hvis  de  er  værdige,  opnår 
de  disse  velsignelser  senere.  Mænd  og  kvinder,  som  har 
det  privilegium  at  opdrage  børn,  bliver  naturligvis 
holdt  ansvarlige  for  den  dyrebare,  evige  forvaltning. 
Selvom  der  ikke  findes  noget  større  bidrag,  man  kan 
yde  til  samfundet,  til  Kirken  og  til  vor  himmelske 
Faders  børns  evige  skæbne,  end  det  man  yder  som  mor 
eller  far,  så  er  moderskab  eller  faderskab  ikke  de  eneste 
mål  for  godhed  eller  for  ens  status  hos  Herren.  Enhver 
retskaffen  mand  og  kvinde  har  en  betydningsfuld  rolle 
at  spille  i  den  fortsatte  opbyggelse  af  Guds  rige. 

BEKYMRINGER  MED  HENSYN  TIL  SATANS  LØGNE 

Jeg  nærer  dybe  og  stærke  følelser  for  kvinder  og  den 
afgørende  betydning,  som  de  har  på  alle  livets  vigtige 
områder  -  især  i  familien  og  i  Kirken.  Jeg  har  talt  åbent 

om  den  rolle,  som  kvinder  skal  spille  i  Kirkens  råd  (se 
»Styrken  i  råd«,  Stjernen^  januar  1994,  s.  73).  Vi  kan  ikke 
udføre  vores  mission  som  kirke  uden  kvinders  inspirerede 
indsigt  og  støtte. 

Af  den  årsag  er  jeg  bekymret  over  det,  som  jeg  ser  ske 
med  nogle  af  vore  unge  kvinder.  Satan  vil  have,  at  I  skal 
klæde  jer,  tale  og  opføre  jer  unaturligt  og  destruktivt  i 
jeres  omgang  med  unge  mænd.  Djævelen  har  stor  succes 
med  at  skabe  forkerte  holdninger  til  køn  og  roller  og 
familiens  og  den  enkeltes  værdi.  Han  er  ophav  til  masse- 
forvirring  med  hensyn  til  kvinders  værdi,  rolle,  bidrag  og 
enestående  karakter.  Vor  tids  populærkultur,  som  forkyn- 
des af  alle  former  for  medier,  fra  film  til  internettet,  hyl- 
der den  sexede,  frække  og  socialt  fremadstræbende 
kvinde.  Disse  forkerte  opfattelser  finder  indpas  i  nogle  af 
vore  egne  kvinders  tankegang. 

Det  er  mit  inderlige  ønske  at  forklare,  hvad  vi  i  Kir- 
kens præsiderende  råd  føler  for  søstrene  i  Kirken,  hvad 
vor  himmelske  Fader  føler  for  sine  døtre,  og  hvad  han 
forventer  af  dem.  Mine  kære  søstre,  vi  har  tiltro  til  jer.  Vi 
tror  på  og  regner  med  jeres  godhed  og  jeres  styrke,  jeres 
tendens  til  dydighed  og  tapperhed,  jeres  venlighed  og 
mod,  jeres  styrke  og  udholdenhed.  Vi  tror  på  jeres  mis- 
sion som  Guds  kvinder.  Vi  er  klar  over,  at  I  er  den  følel- 
sesmæssige (og  til  tider  også  åndelige)  lim,  som  holder 
familierne  og  ofte  også  wardsfamilierne  sammen.  Vi  tror 
ikke,  at  Kirken  kan  udføre  det,  den  skal,  uden  jeres  tro 
og  trofasthed,  jeres  medfødte  evne  til  at  lade  andres  ve 
og  vel  gå  forud  for  jeres  eget,  og  jeres  åndelige  styrke  og 
ihærdighed.  Vi  tror,  at  det  er  Guds  plan,  at  I  skal  blive 
dronninger  og  modtage  de  største  velsignelser,  som 
nogen  kvinde  kan  modtage  i  tid  eller  evighed.  På  den 
anden  side  er  det  Satans  plan  at  gøre  jer  så  optaget  af 
verdens  smarte  løgne  om  kvinder,  at  I  fuldstændig  over- 
ser det,  som  I  er  kommet  herned  for  at  udrette  og  blive. 
Husk  på,  at  Satan  ønsker,  at  vi  skal  være  »ulykkelige, 
ligesom  han  selv  er«  (2  Nephi  2:27).  Sæt  aldrig  jeres 
dyrebare  identitet  over  styr  ved  at  gøre  noget,  der  kan 

D   E   C   E   M   B 


'en  første  gang  Herren  gav  sig  til  kende  som 
Kristus,  var  til  en  samaritansk  kvinde  ved 
Jakobsbrønden.  Han  fortalte  hende  om  det  levende 
vand  og  sagde  så  blot:  »Det  er  mig«. 

true  den  evige  fremtid,  som  jeres  himmelske  Fader  har 
beredt  til  jer. 

Unge  mænd,  I  skal  ikke  føle  jer  alt  for  selvtilfredse, 
mens  jeg  fokuserer  på  kvinderne,  for  I  spiller  en  vigtig 
rolle  i  alt  dette.  I  er  til  tider  årsagen  til,  at  vore  unge 
kvinder  glemmer  deres  evige  mission.  Lad  kvinderne  i 
jeres  liv  vide,  at  I  ønsker,  at  de  skal  være  Guds  kvinder 
og  ikke  verdens  kvinder.  Herren  forventer,  at  I  skal 
beskytte  hans  døtre  og  værne  om  dem.  I  kommer  til 
at  fortryde  det,  hvis  I  berøver  en  ung  kvinde  hendes  dyd 
og  renhed. 

og  udvalgt  redskab«, 

som  fødte  Kristusbarnet. 


KVINDER  ER  AF  AFGØRENDE  BETYDNING  FOR 
HERRENS  VÆRK 

Det  er  min  oprigtige  bøn,  at  unge  mænd  og  kvinder 
forstår,  at  vore  søstre  altid  har  været  af  stor  og  vigtig 
betydning  for  Herrens  værk.  Trofaste  kvinder  har  virket 
tappert  for  sandhedens  og  retfærdighedens  sag  lige  fra 
verdens  begyndelse.  I  sit  syn  om  de  dødes  forløsning  så 
præsident  Joseph  E  Smith  (18384918)  ikke  blot  fader 
Adam  og  andre  profeter,  men  også  »vor  strålende  moder 
Eva,  med  mange  af  sine  trofaste  døtre,  der  havde  levet 
gennem  tiderne  og  tilbedt  den  sande  og  levende  Gud« 
(L&P  138:39). 

Tænk  på  Evas  uforlignelige  rolle  som  den,  der  satte 
vor  Faders  store  plan  i  værk.  Og  hvad  med  Maria,  »et 
dyrebart  og  udvalgt  redskab«  (Alma  7:10),  som  fødte 
Kristusbarnet?  Der  er  næppe  nogen,  som  vil  drage  disse 
ædle  kvinders  bidrag  i  tvivl. 

Vor  egen  uddeling  er  ikke  uden  dens  heltinder.  Utal- 
lige kvinder  fra  alle  kontinenter  og  sociale  lag  har  ydet 
storslåede  bidrag  til  Kristi  sag.  Tænk  på  Lucy  Mack 
Smith,  der  var  mor  til  de  myrdede  profeter  Joseph  og 
Hyrum  og  farmor  til  præsident  Joseph  F.  Smith.  Hendes 
udholdenhed  og  retskaffenhed  under  de  mest  følelses- 
mæssigt og  åndeligt  krævende  omstændigheder  har  helt 
sikkert  påvirket  hendes  profetsønner  og  sikret,  at  de 
fulgte  den  kurs,  som  var  deres  forudordinerede  lod. 

Og  nu  tænker  I  måske:  »Men  hvad  med  mig  og  mine 
bidrag?  Jeg  er  hverken  Eva  eller  Maria  eller  Lucy  Mack 
Smith.  Jeg  er  bare  ganske  almindelige,  hverdagsagtige 
mig.  Har  mine  bidrag  nogen  betydning  i  Herrens  øjne? 
Har  han  virkelig  brug  for  mig?«  Husk  på,  at  de  retskafne, 
som  ikke  er  vidt  berømte,  også  har  værdi,  og  de  er,  for  at 
citere  en  profet  fra  Mormons  Bog,  »ikke  mindre  til  tjene- 
ste for  folket«  (Alma  48:19). 

Præsident  Spencer  W.  Kimball  (1895-1985)  besvarede 
spørgsmålet  på  denne  måde:  »Både  en  retfærdig  mand  og 
en  retfærdig  kvinde  er  til  velsignelse  for  alle  dem,  som  de 
kommer  i  berøring  med. 

...  I  den  verden,  som  lå  forud  for  denne,  blev  trofaste 
kvinder  givet  bestemte  opgaver,  mens  trofaste  mænd 
blev  forudordineret  til  bestemte  præste- 
dømmehverv. Skønt  vi  ikke  nu  kan  huske 
enkelthederne  ...  er  vi  ansvarlige  for  det, 
som  for  længe  siden  blev  forventet  af  os« 
QAy  Beloved  Sisters,  1979,  s.  37). 

Enhver  søster  i  denne  kirke,  som  har 
indgået  pagter  med  Herren,  har  en  gud- 
dommelig forpligtelse  til  at  medvirke  til 
at  frelse  sjæle,  til  at  lede  verdens  kvinder, 
til  at  styrke  Zions  hjem  og  til  at  opbygge 
Guds  rige.  Søster  Eliza  R.  Snow  (1804- 
1887),  Hjælpeforeningens  anden  hoved- 
præsidentinde,  sagde,  at  »enhver  søster  i 
denne  kirke  bør  være  en  forkynder  af  ret- 
færdighed ...  eftersom  vi  nyder  større  og 
højere  privilegier  end  nogen  anden 
kvinde  på  denne  jord«  (»Great  Indigna- 
tion Meeting«,  Deseret  Evening  News, 
15.  januar  1870,  s.  2). 

Enhver  søster,  som  forsvarer  sandhed 
og  retfærdighed,  mindsker  det  ondes  ind- 
flydelse. Enhver  søster,  som  styrker  og  beskytter  sin  fami- 
lie, udfører  Guds  værk.  Enhver  søster,  der  lever  som  en 
Guds  kvinde,  bliver  et  lys,  som  andre  kan  følge,  og  sår 
den  retfærdige  indflydelses  frø,  som  kan  høstes  i  mange 
årtier  fremover.  Enhver  søster,  som  indgår  og  ærer  hellige 
pagter,  bliver  et  redskab  i  Guds  hånd. 

FRELSERENS  EKSEMPEL 

Jeg  har  lagt  mærke  til  en  ordveksling  mellem  Gud  Fade- 
ren og  hans  ældste  og  Enbårne  Søn,  som  er  det  største 
eksempel  på,  hvordan  man  lever  op  til  sine  førjordiske  løf- 
ter. Da  Gud  spurgte,  hvem,  der  ville  tage  ned  på  jorden  og 
berede  vejen  for,  at  alle  mennesker  kunne  blive  frelst  og 
styrket  og  velsignet,  var  det  Jesus  Kristus,  som  ganske 
enkelt  sagde:  »Her  er  jeg,  send  mig«  (Abraham  3:27). 

Nøjagtig  ligesom  Frelseren  trådte  frem  for  at  påtage  sig 
sine  guddommelige  ansvar,  har  vi  samme  udfordring  og 
ansvar.  Hvis  I  spekulerer  på,  om  I  kan 
udrette  noget  for  Herren,  så  tænk  på, 
hvilken  betydning  det  ville  få,  hvis  I  ind- 
gik forpligtelser  som  disse: 

»Fader,  hvis  du  har  brug  for  en  kvinde 
til  at  opdrage  retskafne  børn,  så  er  jeg 
her.  Send  mig.« 

»Hvis  du  har  brug  for  en  kvinde,  som 
vil  sky  vulgaritet  og  klæde  sig  passende 
og  tale  værdigt  og  vise  verden,  hvor  dej- 
ligt det  er  at  holde  budene,  så  er  jeg  her. 
Send  mig.« 

»Hvis  du  har  brug  for  en  kvinde,  som 
kan  modstå  verdens  lokkende  fristelser 
ved  at  holde  sit  blik  rettet  mod  evighe- 
den, så  er  jeg  her.  Send  mig.« 

»Hvis  du  har  brug  for  en  trofast 
kvinde,  så  er  jeg  her.  Send  mig.« 

Fra  nu  af  og  til  den  dag,  da  Herren 
kommer  tilbage,  har  han  brug  for  kvinder 
i  enhver  familie,  i  ethvert  ward,  i  ethvert 
samfund  og  i  enhver  nation,  som  retfærdigt  vil  træde 
frem  og  med  deres  gerninger  sige:  »Her  er  jeg,  send  mig.« 
Mit  spørgsmål  er  så:  »Vil  I  være  en  af  disse  kvinder? 
Og  vil  I  unge  mænd,  som  bærer  præstedømmet,  svare  det 
samme?« 

Jeg  ved,  at  de  fleste  af  jer  gerne  vil.  Men  hvordan  vil  I 
gøre  det?  Hvordan  vil  I,  i  en  verden,  som  er  fyldt  med 
bedrageriske  budskaber  om  kvinder  og  familier  -  og  beg- 
ges værdi  i  Herrens  øjne  -  konstant  kunne  sige  til  Her- 
ren: »Her  er  jeg,  send  mig«? 

Til  dem,  der  virkelig  ønsker  at  leve  op  til  det,  de  er,  til 
dem,  der  ønsker  at  gennemskue  Satans  løgne,  og  som  for 
enhver  pris  vil  omvende  sig,  hvis  det  er  nødvendigt,  har 
jeg  to  forslag:  For  det  første,  lyt  til  dem,  vi  opretholder 
som  profeter,  seere  og  åbenbarere,  og  følg  dem.  For  det 

andet,  lær  at  lytte  til  Åndens  røst,  eller  Herrens  røst,  som  Jeg  vil  give  jer  et  løfte.  Det  er  enkelt,  men  sandt.  Hvis 

I  lytter  til  den  levende  profet  og  apostlene  og  følger  vores 
vejledning,  så  farer  I  ikke  vild. 


F 


formidles  ved  Helligåndens  kraft. 

FØLG  PROFETEN  OG  APOSTLENE 

Jeg  kan  ikke  kraftigt  nok  fremhæve 
betydningen  af  at  lytte  til  og  følge  profeten 
og  apostlene.  I  vor  tids  verden,  hvor  fjern- 
syns- og  radiospeakere  døgnet  rundt 
udsender  modstridende  holdninger,  hvor 
folk  bejler  til  alt  fra  jeres  penge  til  jeres 
stemme,  er  der  en  klar,  ubesmittet,  upar- 
tisk røst,  som  I  altid  kan  regne  med.  Og 
det  er  den  levende  profets  og  apostlenes 
røst.  Deres  eneste  motivering  er  »jeres 
sjæls  evige  velfærd«  (2  Nephi  2:30). 

Tænk  over  det!  Tænk  på  betydningen  af 
at  have  en  informationskilde,  som  I  altid 
kan  regne  med,  som  altid  har  jeres  evige 
interesser  for  øje,  og  som  altid  formidler 
inspireret  sandhed.  Det  er  en  fantastisk 
gave  og  vejleder. 

I  november  2000  talte  præsident  Hinckley  til  de  unge 
ved  en  fireside  for  hele  Kirken  (se  »En  profets  råd  og  bøn 
for  ungdommen«,  Liahona^  april  2001,  s.  30-41).  Har  I 
unge  mennesker  læst  hans  budskab  og  fundet  frem  til 
det,  som  I  skal  undgå  eller  ændre  på?  Jeg  kender  en 
17-årig  pige,  som  lige  inden  profetens  tale  havde  fået 
endnu  et  sæt  ørenringe  i  ørerne. 

Da  hun  kom  hjem  fra  firesiden,  tog  hun  det  andet  sæt 
ørenringe  ud  og  sagde  til  sine  forældre:  »Hvis  præsident 
Hinckley  siger,  at  vi  kun  bør  gå  med  et  sæt  ørenringe,  så 
er  det  godt  nok  til  mig.« 

Det  har  måske  og  måske  ikke  evige  konsekvenser  for 
den  pige,  om  hun  går  med  to  sæt  ørenringe,  men  hendes 
villighed  til  at  adlyde  profeten  har.  Og  hvis  hun  vil  adlyde 
ham  nu  i  noget,  der  er  så  forholdsvis  enkelt,  bliver  det 
meget  lettere  at  følge  ham,  når  det  gælder  vigtigere 
emner. 


hver  søster,  som 
indgår  og  ærer  pagter, 
bliver  et  redskab 
i  Guds  hånd. 


LÆR  AT  LYTTE  TIL  ÅNDENS  RØST 

Hvis  I  ønsker  at  undgå  Satans  fælder, 
hvis  I  har  brug  for  vejledning,  når  I  står 
over  for  forvirrende  og  indviklede  beslut- 
ninger, så  lær  at  lytte  til  Herrens  røst,  som 
den  formidles  af  Helligånden.  Og  gør  så, 
som  den  fortæller  jer. 

Nephi  sagde  tydeligt,  at  Helligånden 
»er  en  Guds  gave  til  alle  dem,  der  flittigt 
søger  ham«,  og  at  »den,  der  flittigt  søger, 
skal  finde«  (1  Nephi  10:17,  19).  Den  for- 
bløffende kendsgerning,  mine  kære  brødre 
og  søstre,  er,  at  I  selv  bestemmer,  hvor  tæt 
I  er  på  Herren.  I  bestemmer,  hvor  klare  og 
tilgængelige   Helligåndens   tilskyndelser 
skal  være.  I  bestemmer  det  ved  jeres  hand- 
linger, ved  jeres  indstilling,  ved  de  valg,  I  træffer,  ved  det 
I  ser  og  går  i  og  lytter  til  og  læser,  og  ved  hvor  konstant 
og  oprigtigt  I  åbner  for  Ånden. 

Overvej  et  øjeblik  omfanget  og  betydningen  af  denne 
velsignelse!  I  har  modtaget  en  gave,  der,  når  den  anven- 
des og  respekteres,  giver  jer  svar  på  alle  de  forvirrende, 
vanskelige  spørgsmål  og  problemer,  som  I  kommer  ud  for. 
Jeg  kan  kun  svagt  forestille  mig  nogle  af  de  spørgsmål, 
som  I  unge  kvinder  står  over  for  i  dag.  Skal  I  gifte  jer  med 
den  unge  mand,  som  I  går  ud  med  i  øjeblikket,  eller  ikke? 
Skal  I  gøre  jeres  uddannelse  færdig  eller  ej?  Skal  I  udføre 
en  mission  eller  ej?  Hvilken  karriere  skal  I  vælge?  Hvor- 
for kaste  sig  ud  i  en  karriere,  når  det  eneste,  man  ønsker 
sig,  er  at  blive  mor? 

Og  efterhånden  som  livet  skrider  frem,  hvordan  vil  I 
da  reagere  på  de  udfordringer,  som  uundgåeligt  dukker 
op?  Ved  I,  hvor  I  kan  søge  fred  og  trøst,  hvis  I  en  dag  må 
begrave  et  barn  -  som  to  af  vore  egne  børn  har  måtte 

gøre  -  eller  hvis  et  barn  truer  med  at  vige  bort  fra  evan- 
geliets vej?  Hvordan  kan  I  vide,  hvad  I  skal  gøre,  hvis  I 
kommer  ud  for  økonomiske  vanskeligheder?  Hvor  vil  I 
søge  indsigt  og  inspiration,  når  I  kaldes  til  at  lede  i  ward 
eller  stav?  I  unge  mænd  står  over  for  lignende  spørgsmål. 
Der  findes  for  jer  alle  kun  én  vej  til  sikkert  og  trygt  at 
møde  de  hindringer  og  muligheder,  som  er  en  del  af  livets 
vej.  Lyt  først  til  profeten  og  apostlene.  Studér  de  princip- 
per, som  vi  forkynder.  Fremlæg  så  disse  principper  for 
Herren  og  spørg  ham,  hvordan  I  skal  anvende  dem  i  jeres 
liv.  Bed  Herren  om  at  påvirke 
jeres  tanker,  temperament 


£ 


lliza  R.  Snow 
sagde,  at 
»enhver  søster 
i  denne  kirke 
bør  være  en 
forkynder  af 
retfærdighed«. 


og  handlinger  samt  lede  jeres  skridt.  »Rådfør  dig  med 
Herren  i  alle  dine  gerninger,  og  han  vil  vejlede  dig  til 
det  gode«  (Alma  37:37).  Han  kommunikerer  med  jer 
gennem  Helligåndens  kraft  og  nærhed. 

FØLG  ÅNDELIGE  TILSKYNDELSER 

Der  er  flere  ting,  som  i  høj  grad  øger  vores  evne  til 
at  forstå  Helligåndens  tilskyndelser  og  derved  lytte  til 
Guds  røst. 

Det  første  er  faste  og  bøn.  Da  Mosiahs  sønner  blev 
genforenet  med  Alma  den  yngre,  glædede  de  sig  over 
gensynet  og  erkendte,  at  fordi  »de  havde  hengivet  sig  til 
megen  bøn  og  faste«,  var  de  blevet  begavet  med  profeti- 
ens og  åbenbarelsens  ånd,  »og  når  de  lærte  fra  sig,  lærte 
de  med  magt  og  myndighed  fra  Gud«  (Alma  17:3). 

Det  andet  er  at  fordybe  sig  i  skrifterne.  Kristi  ord 
»vil  fortælle  jer  alt,  hvad  I  skal  gøre«  (2  Nephi  32:3). 
Skrifterne  er  en  kilde  til  personlig  åbenbaring.  Unge 
voksne,  jeres  generation  er  langt  bedre  hjemme  i  den  hel- 
lige skrift,  end  min  generation  var  på  jeres  alder.  I  har 
lært  at  læse  og  studere  skrifterne.  Jeg  opfordrer  jer  til  at 
intensivere  jeres  studium  af  dem.  Jeg  lover  jer,  at  jeres 
evne  til  at  høre  Herrens  røst,  som  den  formidles  af 
Helligånden,  vil  øges  og  forbedres. 

Det  tredje  er  at  forberede  sig  på  at  tilbringe 
tid  i  Herrens  hus.  Når  tiden  kommer,  til  at  vi 
skal  tage  til  templet,  drager  vi  derfra  »iklædt ... 
kraft«  (L&P  109:22)  og  med  løftet  om,  at  når 
vi  »vokse  [r]  op«  i  vores  kundskab  om  Herren, 
modtager  vi  »en  fylde  af  Helligånden«  (L&P 
109:15).  Templet  er  et  sted,  hvor  man  modta- 
ger personlig  åbenbaring.  Hvis  I  har  modtaget 
jeres  begavelse,  så  kom  regelmæssigt  i  templet. 
Hvis  I  ikke  har,  så  bered  jer  på  at  komme  der, 
for  inden  for  templets  døre  findes  den  magt, 
som  kan  styrke  jer  mod  livets  prøvelser. 

Det  fjerde  er  at  lytte  til  jeres  fars  og  mors 
og  ægtefælles  råd.  De  er  kloge  og  erfarne. 

Fortæl  dem  om  jeres  frygt  og  bekymringer.  Bed  jeres  far 
om  velsignelser.  Hvis  han  af  en  eller  anden  årsag  ikke  er 
værdig  eller  i  stand  til  det,  så  gå  til  jeres  biskop  eller 
stavspræsident.  De  elsker  jer  og  vil 
betragte  det  som  et  privilegium  at  få  lov 
at  velsigne  jer.  Hvis  I  ikke  allerede  har 
gjort  det,  så  burde  I  også  modtage  jeres 
patriarkalske  velsignelse. 

Det  femte  er  lydighed  og  omvendelse. 
Der  er  noget,  som  I  simpelthen  ikke  kan 
gøre,  hvis  I  vil  have  Helligånden  hos  jer. 
Det  er  ikke  muligt  at  lytte  til  sjofle  sange, 
se  film  fyldt  med  seksuelt  indhold,  beskæf- 
tige jer  med  pornografi  på  internettet 
(eller  noget  andet  sted),  bruge  Herrens 
navn  til  løgn,  gå  udfordrende  klædt,  gå  på 
kompromis  med  kyskhedsloven  eller 
udvise  foragt  for  ægte  mandighed  eller 
kvindelighed,  og  samtidig  forvente  at  have 
Helligånden  hos  jer.  De,  der  giver  sig  af 
med  den  slags  aktiviteter,  bør  ikke  bliver  overraskede, 
hvis  de  gribes  af  en  følelse  af  ensomhed,  modløshed  og 
uværdighed.  Træf  ikke  det  valg  at  leve  uden  Herrens 
Ånd  til  at  vejlede,  beskytte,  tilskynde,  advare  og  fylde  jer 
med  fred.  Omvend  jer,  hvis  det  er  nødvendigt  for  at 
kunne  nyde  Åndens  følgeskab. 

Kvinder  og  mænd,  som  kan  høre  Herrens  røst,  og  som 
følger  dens  tilskyndelser,  bliver  dyrebare  redskaber  i  hans 
hænder.  Jeg  glemmer  aldrig  en  oplevelse,  som  jeg  havde 
efter  en  stavskonference.  Jeg  blev  bedt  om  at  være  med 
til  at  velsigne  en  ung  kvinde,  som  led  af  kræft.  Familien 
var  omvendte,  og  de  havde  fundet  fred  ved  Helligåndens 
tilskyndelser.  Inden  vi  gav  hende  velsignelsen,  sagde 
denne  kære  søster  til  mig:  »Ældste  Ballard,  jeg  er  ikke 
bange  for  at  dø,  men  jeg  vil  gerne  leve  her  hos  min  fami- 
lie. Jeg  er  parat  til  at  acceptere  min  himmelske  Faders 
vilje.  Vil  du  ikke  nok  velsigne  mig,  så  jeg  kan  finde  fred 
og  vide,  at  han  er  hos  mig«  Sikke  en  tro,  indsigt  og 


ndenfor  templets 
døre  findes  en  magt, 
som  kan  styrke  jer  mod 
livets  prøvelser 


tapperhed,  som  Ånden  havde  velsignet  hende  med! 
Nogle  få  måneder  senere  informerede  familien  mig  om, 
at  vor  himmelske  Fader  havde  kaldt  hende  hjem.  Hun 
døde  fredfyldt,   og  familien  havde  fred, 

o 

fordi  de  kendte  Anden.  Et  af  de  dejligste 
budskaber,  som  Ånden  kan  formidle,  er, 
hvad  Herren  føler  for  jer.  Og  den  vished 
kan  styrke  jer  på  en  måde,  som  næsten 
intet  andet  kan. 

Til  sidst  vil  jeg  igen  gerne  tale  til  jer 
søstre,  I,  der  har  sådan  en  dyb,  medfødt 
åndelig  evne  til  at  høre  Den  Gode  Hyrdes 
røst.  I  behøver  aldrig  mere  at  spekulere 
på,  om  I  har  værdi  i  Herrens  øjne  eller 
brødrene  i  Kirkens  præsiderende  råd.  Vi 
elsker  jer.  Vi  værdsætter  jer.  Vi  respekte- 
rer jer.  Vær  aldrig  i  tvivl  om,  at  jeres  ind- 
flydelse er  af  afgørende  betydning  for 
familiens  bevarelse  og  Kirkens  vækst  og 
åndelige  styrke.  Denne  kirke  kan  ikke  nå 
sit  forudbestemte  mål  uden  jer.  Vi  mænd  kan  simpelthen 
ikke  vise  omsorg,  sådan  som  I  kan.  De  fleste  af  os  har 
ikke  den  følsomhed  -  både  åndelig  og  timelig  -  som  er 
nedlagt  i  jeres  evige  natur.  Jeres  indflydelse  på  familier, 
børn,  unge  og  mænd  er  enestående.  I  er  de  fødte 
omsorgsgivere.  Takket  være  disse  usædvanlige  gaver  og 
talenter  spiller  I  en  vigtig  rolle  i  forbindelse  med  at 
bringe  evangeliet  ud  til  hele  verden  og  at  vise,  at  det 
giver  glæde  at  leve,  sådan  som  profeterne  har  rådet  os  til 
at  leve. 

Mere  end  nogensinde  før  har  vi  brug  for  troende, 
dydige,  visionære  og  barmhjertige  kvinder,  som  Hjælpe- 
forenings erklæring  siger  (se  Mary  Ellen  Smoot,  »Glæd 
jer,  Zions  døtre«,  Liahona^  januar  2000,  s.  112).  Vi  har 
brug  for  kvinder,  som  kan  høre  og  reagere  på  Herrens 
røst,  kvinder,  som  for  enhver  pris  forsvarer  og  beskytter 
familien.  Vi  har  ikke  brug  for  kvinder,  der  vil  være  som 
mænd,  lyde  som  mænd,  klæde  sig  som  mænd,  køre,  som 

nogle  mænd  kører,  eller  opføre  sig  som  mænd.  Vi  har 
brug  for  kvinder,  som  glæder  sig  over  deres  kvindelighed 
og  har  en  åndelig  bekræftelse  på  deres  identitet,  deres 
værdi  og  deres  evige  skæbne.  Frem  for  alt  har  vi  brug  for 
kvinder,  som  vil  forsvare  sandhed  og  retskaffenhed  og 
afvise  det  onde  og  simpelthen  sige:  »Herre,  her  er 
jeg,  send  mig.« 

Jeg  bærer  mit  vidnesbyrd  om,  at  I  er 
dyrebare,  at  dette  er  Jesu  Kristi  Kirke  af 


Sidste  Dages  Hellige.  Guds  rige  ruller  frem,  indtil  det 
opfylder  hele  jorden.  Det  er  op  til  jer  at  blive  lys  og  ban- 
nere for  hele  verden  og  vise  verdens  kvinder  og  mænd,  at 
kvinder  har  et  naturligt  anlæg  for  at  gøre  godt  og  søge 
det,  der  hører  Ånden  til. 

Jeg   siger   blot:    Gud    velsigne    Kirkens 
Ék.    kvinder.  □ 

Fra  en  tale  ved  et  møde  på  Brigham  Young 
Vniversity  den  13.  marts  2001. 


/eres  indflydelse  på  familier, 
børn,  unge  og  mænd  er 
enestående.  I  er  de  fødte 
omsorgsgivere. 

Det  vidnesbyrd,  jeg 
har  aflagt,  er  sandt 


Lucy  Mack  Smith  (1  775-1 856) 


AT  LÆRE  AF  JOSEPH 

Omkring  fire  år  efter  den  første  åbenbaring  viste 
englen  Moroni  sig  flere  gange  for  den  unge  Joseph  og 
fortalte  ham  om  en  optegnelse,  som  var  nedskrevet 
på  guldplader,  og  beredte  ham  på  det 
arbejde,  som  ventede  ham.  Lucy  Mack 
Smith  fortæller,  hvordan  hendes  1 8-årige 
profetsøn  fortalte   resten   af  familien 
Smith  de  vidunderlige  nyheder  om  Mor- 
mons Bog  og  genoprettelsen. 

Ved  solnedgang  ...  havde  vi  alle 
taget  plads,  og  Joseph  begyndte  at  for- 
tælle os  om  det  store  og  herlige,  som 
Gud  havde  åbenbaret  for  ham  ... 

Han  fortsatte  med  at  fortælle  ... 
enkeltheder  om  det  værk,  som  han 
var  udpeget  til  at  udføre,  og  vi  lyttede 
med  glæde  ... 

Fra  den  tid  af  blev  Joseph  ved  med 
at  modtage  instrukser  fra  Herren,  og 
vi  blev  ved  med  at  samle  børnene  hver  eneste  aften  for  at 
lytte,  mens  han  fortalte  os  om  det.  Jeg  vil  antage,  at  vores 
familie  på  den  måde  tog  sig  anderledes  ud  end  nogen 
anden  familie  på  denne  jord  -  alle  sad  i  en  rundkreds,  far, 
mor,  sønner  og  døtre  og  lyttede  opmærksomt  til  en  dreng 
på  18  år,  som  aldrig  nogensinde  havde  læst  hele  Bibelen: 
Han  var  den  af  vore  børn  som  havde  mindst  hang  til 
bøger,  men  han  sad  til  gengæld  ofte  og  mediterede  og 
grundede  dybt  over  tingene. 

Vi  var  nu  af  den  overbeviste  holdning,  at  Gud  var  ved 
at  bringe  noget  frem  i  lyset,  som  vi  kunne  grunde  dybt 
over,  eller  som  kunne  give  os  en  mere  fuldkommen  kund- 
skab om  frelsesplanen  og  forløsningen  af  den  menneskelige 
familie.  Det  fyldte  os  med  stor  glæde,  og  den  dejligste 


Lucy  Mack  Smiths 

brændende  vidnesbyrd 

udsprang  af  hendes 

enestående  stilling  som  mor 

til  profeten  Joseph  Smith 

og  som  førstehåndsvidne 

til  genoprettelsen. 


enighed  og  lykke  gennemtrængte  vores  hjem,  og  fre- 
den herskede  i  vores  midte. 

I  løbet  af  vore  aftensamtaler  fortalte  Joseph  os 
ofte  underholdende  beretninger.  Han  beskrev 
indbyggerne  i  oldtidens  [amerikanske] 
kontinent,  deres  klædedragter,  deres 
måder  at  rejse  på  og  de  dyr,  som  de  red 
på;  deres  byer,  deres  bygningsværker  i 
alle  detaljer;  deres  krigsførelse;  og  også 
deres  religionsdyrkelse.  Det  gjorde 
han  ganske  ubesværet,  som  om  han 
havde  tilbragt  hele  sit  liv  i  blandt  dem. 


EN  MORS  VIDNESBYRD 

I  sin  beskrivelse  af  den  traumatiske 
oplevelse,  hvor  hun  så  sine  myrdede  søn- 
ner, Joseph  og  Hyrum,   aflagde  Lucy 
Mack  Smith  et  brændende  og  stærkt  vid- 
nesbyrd om  Josephs  profetiske  mission. 
Da  [ligene  af  Joseph  og  Hyrum]  var 
blevet  vasket  og  iført  deres  begravelsestøj,  fik  vi  lov  til  at 
se  dem.  Jeg  havde  længe  beredt  hver  en  nerve,  samlet  al 
min  sjæls  styrke  og  anråbt  Gud  om  at  styrke  mig,  men  da 
jeg  trådte  ind  i  værelset ...  var  det  for  meget.  Jeg  sank  om 
og  råbte  til  Herren  i  min  sjæls  kval:  »Min  Gud,  min  Gud, 
hvorfor  har  du  forladt  denne  familie! «  En  stemme  svarede: 
»Jeg  har  taget  dem  op  til  mig  selv,  så  de  kan  få  hvile«  ... 

Da  jeg  så  på  deres  fredfyldte,  smilende  ansigter,  syntes 
jeg  næsten  at  høre  dem  sige:  »Mor,  græd  ikke  over  os,  vi 
har  overvundet  verden  med  kærlighed;  vi  bragte  dem 
evangeliet,  for  at  deres  sjæle  måtte  blive  frelst;  de  slog  os 
ihjel  for  vores  vidnesbyrds  skyld,  og  således  har  de  bragt 
os  uden  for  deres  magt;  deres  sejr  varer  kun  kort,  vores 
triumfer  evig«  ... 

Så  meget  vil  jeg  sige,  at  det  vidnesbyrd,  jeg  har  aflagt,  er 
sandt,  og  det  skal  stå  for  evigt;  og  det  samme  skal  være  mit 
vidnesbyrd  på  Gud  den  Almægtiges  dag,  når  jeg  skal  møde 
dem,  som  jeg  har  aflagt  vidnesbyrd  om,  foran  engle  og  fuld- 
kommengjorte, retfærdige  mennesker,  foran  ærkeengle  og 
serafer,  keruber  og  guder,  hvor  uretfærdige  menneskers 


korte  vælde  skal  svinde  til  ubetydelighed  foran  ham,  som 
er  Herrernes  Herre  og  Gudernes  Gud,  og  hvor  de  retskaf- 
nes retfærdighed  skal  ophøje  dem  på  den  vægt,  hvorpå 
Gud  vejer  menneskers  hjerter.  □ 

Fra  History  of  Joseph  Smith,  redigeret  af  Preston  Nibley, 
1958,  s.  82-83,  324-328. 


Tiendebetaling 


Jennifer  M.  Severino 


Jeg  troede  på,  at  profeten  Malakias  havde  sagt,  at 
Herren  ville  udøse  velsignelser  over  dem,  som  betaler 
tiende  (se  Mal  3:10).  Det  havde  jeg  ikke  nogen 
problemer  med  at  tro  på.  Men  når  det  kom  til  rent  fak- 
tisk at  betale  tiende,  så  var  det  vanskeligere. 

Når  det  var  lønningsdag,  lagde  jeg  penge  til  side  til 
min  tiende.  Men  lønningsdagen  faldt  ofte  midt  i  ugen,  og 
når  jeg  senere  havde  brug  for  penge,  »lånte«  jeg  af  min 
tiende.  Jeg  sagde  til  mig  selv,  at  jeg  ville  lægge  pengene 
tilbage  og  give  biskoppen  min  tiende  om  søndagen,  men 
som  regel  var  jeg  ude  af  stand  til  at  betale  pengene  til- 
bage. Så  jeg  planlagde  at  betale  den  tiende,  som  jeg 
skyldte,  ud  af  min  næste  løn.  Det  prøvede  jeg  at  gøre, 
men  så  var  der  kun  meget  lidt  tilbage  af  min  løn!  Sådan 
gik  det  hele  det  første  år,  hvor  jeg  selv  tjente  penge. 

Så  en  dag  gik  der  et  lys  op  for  mig.  En  sælger  bankede 
på  vores  dør.  Han  forklarede,  at  jeg  kunne  betale  en 
bestemt  vare  med  små  afdrag  -  sådan  at  man  fik  varen 
nu  og  betalte  for  den  senere.  Mens  han  talte,  opstod 
der  et  spørgsmål  i  mit  sind:  »Giver  Herren  velsig- 
nelser i  afdrag?« 

Da  jeg  var  til  institut  næste  dag,  besvarede  det 
første  vers,  som  vi  drøftede,  mit  spørgsmål:  »Jeg, 
Herren,  er  forpligtet,  når  I  gør,  hvad  jeg  siger, 
men  når  I  ikke  gør,  hvad  jeg  siger,  har  I  intet 
løfte«  (L&P  82:10). 

Enhver  befaling  medfører  velsignelser  -  og 
altid  på  én  gang.  Men  vi  skal  holde  befalingen, 
ikke  blot  planlægge  at  gøre  det.  Den  nat  bad  jeg 
om  tilgivelse,  fordi  jeg  havde  betalt  tiende  sjusket. 

Efter  et  møde  med  en  sælger,  som  fortalte  mig,  at 
jeg  kunne  købe  nu  og  betale  senere,  spurgte  jeg 
mig  selv,  om  Herren  også  arbejdede  med  afdrag. 


Nu  hvor  jeg  trofast  betaler  min  tiende,  har  jeg  opda- 
get, at  jeg  lever  lykkeligere  på  90  procent  af  min  indtægt 
med  Herrens  velsignelser,  end  jeg  nogensinde  har  gjort  på 
100  procent  af  min  indtægt  uden  dem.  □ 

Jennifer  M.  Severino  er  medlem  af  Bacolod 
1.  Ward  i  Bacolod  Stav  i  Filippinerne. 

Vidste    du    det? 


EN  MINDEVÆRDIG  DAG 

Den  23.  december  1905,  100  år 
efter  profeten  Joseph  Smiths  fødsel, 
indviede  Kirken  et  monument  ved 
hans  fødested  i  Sharon  i  staten  Ver- 
mont.  I  1905  var  det  eneste,  som  stod 
tilbage  af  familiens  Smiths  lille  hus  i 
Sharon,  noget  af  ildstedet  og  et  for- 
faldent fundament.  Kirken  opførte 
som  et  monument  en  kopi  af  huset 
rundt  om  ildstedet.   Der  blev  også 


Enhver  af  os  er  vært  i  herberget 
og  må  afgøre,  om  der  er  plads  til 
Jesus!«  -Ældste  Neal  A.  Maxwell 
fra  De  Tolv  Apostles  Kvorum 
(»Afgør  dette  i  jeres  hjerte«, 
Stjernen,  januar  1993,  s.  62). 


fremstillet  et  stort  monument,  som 
med  store  vanskeligheder  blev  trans- 
porteret derhen. 

Monumentet,  en  søjle  af  granit  fra 
Vermont,  var  på  det  tidspunkt  den 
højeste,  glatslebne  granitsøjle  i  Ame- 
rika. Den  står  der  den  dag  i  dag.  Den 
er  38,5  fod  (11  meter)  høj  -  en  fod 
for  hvert  af  profetens  leveår. 

Ved  indvielsen  af  dette  monu- 
ment   udtalte    Kirkens    præsident, 


# 


Joseph  F.  Smith  (1838-1918),  som 
var  profetens  Josephs  nevø,  en  velsig- 
nelse: »Fred  være  med  jer  og  med 
dette  sted,  dette  monument  og  alle 
dem,  som  kommer  for  at  se  det  med 
en  ærbødighed  i  hjertet;  og  må  det 
blødgøre  hjertet  hos  dem,  der  kom- 
mer her  uden  ærbødighed  i  hjertet, 
og  åbne  deres  øjne  og  få  dem  til 
alvorligt  at  overveje  det  store  pro- 
blem omkring  menneskets  liv  og  for- 
løsning, som  er  blevet  fremlagt  for 
verden  gennem  profeten  Joseph 
Smith«  (Referat  fra  indvielsen  af 
mindesmærket  for  Joseph  Smith 
[Slægts-  og  Kirkehistorisk  afdelings 
arkiver  i  Jesu  Kristi  Kirke  af  Sidste 
Dages  Hellige],  s.  26). 


FEUZ  NAVIDAD 

Seminareleverne  i  Juårez  Academy  i  Chihuahua  i  Mexico  besluttede  at 
hjælpe  missionærerne  i  deres  område  med  at  forkynde  evangeliet  til  jul.  Hver 
af  de  350  elever  donerede  et  smukt 
indpakket  eksemplar  af  Mormons 
Bog,  som  missionærerne  kunne  give 
til  undersøgere  i  Colonia  Juårez  og 
Colonia  Dublån  Stave. 


FOTO  AF  MONUMENT:  WELDEN  C.  ANDERSEN;  UDSNIT  AF 
IKKE  PLADS  I  HERBERGET,  AF  ROBERT  T  BARRETT;  DEN  FØRSTE 
ÅBENBARING,  AF  TED  HENNINGER 


LEDERSKABSTI  PS 

Når  du  aflægger  vidnesbyrd  for 
dit  kvorum  eller  din  klasse,  velsig- 
ner du  dem  og  styrke  deres  vidnes- 
byrd, såvel  som  dit  eget.  At  være 
leder  er  mere  end  blot  at  organi- 
sere og  delegere.  Det  betyder  også, 
at  man  skal  være  et  eksempel  på 
trofasthed  og  lydighed.  □ 

Sådan  anvender 


du  Liahona  for 
december  2002 


FORSLAG  TIL  FAMILIEAFTEN 

■  »Et  vidnesbyrd  om  Guds  Søn«,  side  2:  Læs  uddrag  af  præsident 
Gordon  B.  Hinckleys  vidnesbyrd  om  Frelseren  og  aflæg  dit  eget  vidnes- 
byrd. Bed  derpå  de  øvrige  familiemedlemmer  om  at  give  udtryk  for  deres 
vidnesbyrd. 

■  »Det  vidnesbyrd,  jeg  har  aflagt,  er  sandt«,  side  44:  Joseph  Smith 
blev  født  den  23.  december  1805.  Fremlæg  en  lektion  om  hans  liv.  Og 
læs  så  Lucy  Mack  Smiths  vidnesbyrd  om  sin  søns  profetiske  kaldelse  og 
aflæg  dit  eget  vidnesbyrd  om  profeten  Joseph  Smith. 

■  »Tiendebetaling«,  side  46:  Bed  familiens  medlemmer  nævne  måder, 
hvorpå  Kirken  anvender  vores  tiende.  Forklar,  at  hele  verden  og  alt, 

hvad  der  findes  i  den,  tilhører  Herren,  og  at 
han  kunne  sørge  for  sin  Kirkes  økonomiske 
behov  på  anden  vis.  Spørg  om,  hvilke  for- 
dele vi  opnår  ved  at  adlyde  Herrens 
befaling  om  at  betale  tiende. 

EFTERLYSNING  AF  ARTIKLER 

Send  os  gerne  beretninger  om  børn,  der  stræber  efter 
at  følge  Frelserens  belæringer,  til  Trying  to  Be  like 

Jesus,  Liahona,  Floor  24,  50  East  North  Temple  Street, 
Salt  Lake  City,  UT  84150-3223,  USA;  eller  send  dem 
via  e-mail  til  cur4iahona4mag@ldschurch.org. 
Vedlæg  venligst  barnets  fulde  navn,  alder,  adresse  og 
ward  eller  gren  og  stav.  Vedlæg  et  billede  af  barnet, 
og,  hvis  det  er  muligt,  andre  personer,  som  omtales 

i  artiklen. 

Det  er  passende,  at  vi  op  til  denne  højtid,  hvor  vi  fejrer  Herrens 
fødsel,  tænker  på  Jesus  Kristus  med  ærbødighed  og  kærlighed. 
Det,  som  han  har  gjort  for  os,  kunne  vi  ikke  selv  have  udrettet. 
Han  har  tilført  vores  jordiske  liv  indhold.  Han  har  skænket  os 
det  evige  liv  som  gave.«  Se  Præsident  Gordon  B.  Hinckley, 
Et  vidnesbyrd  om  Guds  Søn«,  side  2. 


x 

< 


■O) 


